Selidbe iz Austrije za Srbiju | selidbe Austrija | Beo selidbe\nSelidbe iz Austrije ili za Austriju\nZahvaljujući svom izuzetno visokom standardu i vrlo razvijenom ekonomskom aspektu Austrija važi za jednu od najtraženijih zemalja Evrope, kada je potraga za boljim životom u pitanju. Njen glavni grad, Beč je na listu najpoželjnih gradova za stanovanje, prvenstveno zbog brojnih pogodnosti koje isti nudi mladima u smislu obrazovanja, edukacije i zaposlenja. Samim tim ne iznenađuje činjenica što se veliki broj ljudi iz naše zemlje odlučuje za selidbu u Austriju.\nNezavisno od toga da li se radi o trajnoj ili privremenoj selidbi, broj istih je u sve većoj ekspanziji i povećava se potražnja za agencijama koje nude uslugu kompletnog preseljenja u Austriju. Upravo iz tog razloga agencija Beo selidbe Vam izlazi u susret i nudi najpovoljniju i najpouzdaniju uslugu kada je selidba u Austriju u pitanju.\nSvojim klijentima koji započinju nov život u Austriji na raspolaganju smo 24h, 7 dana u nedelji tokom cele godine. Naš cilj je da uslugu selidbe sprovedemo brzo, efikasno i uz Vaše minimalno angažovanje, na obostrano zadovoljstvo. Pored selidbe stambenog prostora, domen našeg rada uključuje i selidbe poslovnog prostora, koje organizujemo tako da Vaš posao ne trpi nikakvu štetu, odnosno da sve protekne u najboljem mogućem redu i najkraćem roku. Ispunjavanje dogovorenih rokova za selidbu, predstavlja prioritet našeg poslovanja.\nTokom proteklih godina izvršili smo više stotina selidbi u Austriju, konkreto u Beč, kao jedan od najčešćih gradova koje ljudi iz Srbije biraju za nov početak. Iskustvo koje smo na tim putevima sticali omogućilo nam je da postanemo odgovorniji, savesniji i spremniji da uspešno rešimo sve potencijalne prepreke na putu. Naš cilj je uspešno izvršena selidba, pri čemu će sve Vaše stvari bezbedno stići na određenu lokaciju.\nAko ste se odlučili za selidbu u Austriju, trebali biste da imate na umu nekoliko stvari:\n- PRIBAVITE SVU NEOPHODNU DOKUMENTACIJU I REGISTRUJTE SE\nNeophodno je da imate važeći pasoš za vreme koje planirate da provedete u Austriji. Takođe u Austiji je procedura takva da sva dokumenta koja su Vam neophodna morate prevesti na engleski, francuski, nemački ili holandski jezik. Dakle izvode iz matične knjige rođenih, venčane listove i slično, obavezno odnesite na prevođenje, pre puta.\nNakon što ste se doselili u Austriju, imate 3 dana da se prijavite lokalnim vlastima. Budući da Srbija nije na spisku zemalja koje su članice EU, njeni građani za boravišne dozvole apliciraju u austrijskoj ambasadi u Srbiji. Ako već nemate dogovoren posao u Austriji, isti ćete vrlo teško naći jer njihove firme imaju stroga pravila za strance koja glase da isti mogu dobiti posao samo u slučaju da za dati posao nije mogla da se nađe odgovarajuća osoba u Austriji.\n- POTREBAN VAM JE RAČUN U BANCI\nOvde je reč o otvaranju računa u lokalnoj banci, što se radi veoma jednostavno. Za isto će Vam trebati pasoš, uverenje o prebivalištu u Austriji i o radnom odnosu koji ste zasnovali. Već duže vremena za razliku od nas praktikuju online bankarstvo, pa iskoristite i tu pogodnost.\n- OBAVEZNO NABAVITE ZDRAVSTVENO OSIGURANJE\nAustrija je vrlo striktna po ovom pitanju. Budući da je svojim građanima, bilo da su isti već njeni državljani ili su aplicirali za vizu, obezbedila najbolju zdravstvenu negu u regionu, ona zahteva od njih da uredno plaćaju zdravstveno osiguranje. Nakon 7 dana od Vašeg dolaska u Austriju trebali bi da se prijavite lokalnoj filijali zdravstvenog osiguranja.\nUkoliko i pored ovoga imate nekim pitanja, agencija Beo Selidbe je tu da Vam srdačno izađe u susret i pomogne prilikom preseljenja. Što se nas tiče Vi ne morate da brinete o neophodnim dozvolama, papirologiji ili carini, jer taj deo posla preuzimamo kompletno na sebe. Sva carinska procedura biće temeljno i efikasno završena bez Vašeg većeg učešća.\nTakođe ako nemate dovoljno vremena da se bavite selidbom, nudimo Vam i opciju „ključ u ruke“ što znači da je Vaše samo da nam kažete koja je adresa na koju treba da prevezemo stvari koje ste nam poverili. Od zaštite, pakovanja i utovara stvari u Srbiji, preko prevoza, istovara, montaže i svih drugih propratnih delova u Austriji.\nU mogućnosti smo da izvedemo selidbe:\n- stambenih prostora\n- prevoz kućnih ljubimaca\n- specijalnih tereta\nTakođe nudimo Vam i usluge selidbe iz Austrije ka Srbiji, po veoma povoljnim cenama.


15. ФЕБРУАР- МЕЂУНАРОДНИ ДАН ДЕЦЕ ОБОЛЕЛЕ ОД РАКА 2017.ГОДИНЕ – ZJZPA\n15. FEBRUAR- MEĐUNARODNI DAN DECE OBOLELE OD RAKA 2017.GODINE\nMeđunarodni dan dece obolele od malignih bolesti, 15. februar, uspostavljen je 2002. godine od strane Međunarodne konfederacije Udruženja roditelja dece obolele od raka, a danas se obeležava u više od 85 zemalja širom sveta. Na ovaj način roditelji su prihvatili činjenicu da je pored lekara, leka i bolnice potrebno da se i sami aktivno uključe u lečenje svoje dece.\nZlatna traka je simbol heroja u našoj sredini:\nDece i adolescenta koji se hrabro bore protiv raka;\nDece koja su pobedila rak;\nPorodica koje žive sa realnošću raka i sa gubitkom deteta i\nDobrovoljaca, osoblja i lekara koji pomažu i posvećuju svoje vreme obolelima od raka.\nSvake godine u svetu oboli više od 160.000 dece od nekog oblika, a više od 90.000 dece umre od nekog oblika malignog tumora. Rak kod dece čini od 0,4 do 4% svih malignih bolesti u opštoj populaciji širom sveta (u Evropi 0,4% i u Srbiji oko 0,7%). Uprkos dobrim rezultatima lečenja, maligne bolesti su čak i u razvijenim zemljama i dalje drugi po učestalosti uzrok smrtnosti kod dece uzrasta 0 do 14 godina, odmah iza povreda.\nOd malignih bolesti u Republici Srbiji je, prema poslednjim dostupnim podacima, obolelo 334 dece oba pola uzrasta od 0 do 19 godina. Kao i u većini zemalja u razvoju i u Srbiji je gotovo 2/3 novoobolele dece bilo uzrasta do 15 godina. Leukemije su najčešće maligne bolesti u dečijem uzrastu i u strukturi obolevanja u uzrastu do 15 godina činile su 30%, slede tumori mozga sa 11,5% i limfomi sa 6%. U uzrastu 0–19 godina u strukturi obolevanja najzastupljenije su bile leukemije sa 25,2%, limfomi sa 12% i tumori mozga sa 9,6% kod oba pola.\nKao i u slučaju obolevanja, u uzrastu od 0 do 19 godina je umrlo 49 dece i skoro 2/3 umrle dece oba pola je bilo uzrasta do 15 godina. Standardizovana stopa mortaliteta za uzrast do 15 godina je iznosila 2,9/100.000, a za uzrast do 19 godina 3,4/100.000. Najčešći razlog smrtnog ishoda u dečjem uzrastu su bile leukemije, limfomi i tumori mozga.\nNa osnovu podataka Registra za rak ZJZ Pančevo, u Južnobanatskom okrugu, godišnje u proseku 9 dece oboli (5-15 dece) i 3 umre (0-5 dece) od malignih bolesti. Najčešći maligni tumori kod dece u našem okrugu su akutne leukemije i linfomi, zatim maligne bolesti lokalizovane na mozgu, kostima, mekim tkivima, bubrezima, gonadam i drugim organima. U poslednjih pet godina, umiranje od malignih bolesti kod dece najčešće je registrovano u uzrastu od 15-19 godina (61,5%), zatim u uzrastu 0-4 (30,8%) i najmanje u uzrastu 10-14 (7,7%).\nNa sreću, procenat izlečenja bolesti kod dece je veći nego kod odraslih. Najveći procenat izlečenja malignih bolesti kod dece je kod akutne leukemije zahvaljujući uvođenju savremenih protokola lečenja ovih bolesti. S obzirom na to da je lečenje dugo i naporno, svaka pomoć i podrška deci i njihovim porodicama je od izuzetnog značaja.\nSagledavajući značaj zaštite i unapređenja zdravlja jedne od najosetljivijih populacionih grupa Mreža okružnih instituta i zavoda za javno zdravlje od početka se aktivno uključila u obeležavanje ovog važnog datuma iz Kalendara javnog zdravlja, jer je najvažniji zadatak kako zdravstvenih radnika tako i šire društvene zajednice edukacija dece i adolescenata i njihovih roditelja u pogledu prevencije prvenstveno sticanjem zdravih životnih navika.\nU skladu sa savremenim medicinskim dostignućima, buduća istraživanja usmerena u pravcu etiologije malignih tumora kod dece omogućiće ne samo efikasno sprovođenje preventivnih mera, već bržu i efikasniju ranu dijagnostiku, primenu standardne terapije i samim time duže preživljavanje kod dece obolele od raka svuda u svetu.


Glass Ceiling – barijera predrasuda - PORTAL\nNedavno me koleginica iz jednog medija ubeđivala da treba da napišem nešto na temu o kojoj često diskutujemo, a to su žene menadžeri. Odbijala sam, prvenstveno smatrajući da se o položaju žena u poslednje vreme često govori u javnosti, a svoju ličnu potrebu za razmenom mišljenja na tu temu sam sasvim zadovoljavala u našim razgovorima.\nMedutim, tema se ovih dana sama nametnula. Knjige, konferencije i razna istraživanja teraju na razmišljanje o neophodnosti da se o zastupljenosti i položaju žena u crnogorskom društvu više javno govori.\nNa početku karijere baveći se bazama podataka nailazila sam povremeno na skeptičnost i pitanja upućena mojim kolegama da li sam, s obzirom da sam žensko, dovoljno kompetentna za taj posao, koji se oduvek smatrao pretežno muškim, ali na sreću taj period je brzo prošao i moje bavljenje računarima više nije bilo predmet čuđenja, kao ni objavljivanje stručne literature na temu Business Intelligence and Data Warehouses koju sam napisala sa još dve koleginice.\nDolaskom u Direct Mediju gde više od dve trećine zaposlenih naše kacelarije čine žene, pitanje zastupljenosti kao i bilo kog vida ravnopravnosti se nikada nije dovodilo u pitanje. Takođe, sarađujući sa medijima često sam kao poslovne partnere imala žene.\nNaravno, znala sam statistike, i da moj utisak o zastupljenosti žena, kako to obično biva kad sudimo o nečemu samo na osnovu ličnog iskustva, ne predstavlja realnu sliku društva i sredine u kojoj živim i radim. U Crnoj Gori ima svega oko 8 odsto menadžerki, oko 10 odsto preduzetnica i samo 15 odsto žena poseduje nepokretnosti. Sledeće pitanje koje se nametalo u mom radu sa medijima, u kojima jeste bilo dosta žena, je fenomen poznat kao glass ceiling odnosno gde je ta nevidljiva granica posle koje žene postaju sve ređe zastupljene na višim pozicijama u kompanijama. Dok većinu marketing menadžera u medijima čine žene, na mestima direktora medija one su još uvek retke. Poslednjih pet godina njihov broj raste, ali i dalje u ovoj branši je to očigledno granica koju žene teško prelaze. I među portalima, čiji broj u poslednje vreme najbrže raste, izuzetno je mali broj u ženskom vlasništvu.\nSlično stanje je u ostalim oblastima društva. Podaci istraživanja o ženama u biznisu i menadžmentu u Crnoj Gori pokazuju da su žene najzastupljenije na srednjem menadžerskom nivou, gde su prisutnije od muškaraca. Na višim nivoima veće je učešće muškaraca nego žena, i upravo na najvišem hijerarhijskom nivou ta je razlika najveća. Ni na globalnom nivou situacija nije mnogo drugačija. Ne čudi da u ravnopravnosti polova u svim segmentima društva, pa i u biznisu prednjače nordijske zemlje, gde na Islandu recimo, 44% žena ima funkcije u upravnim odborima kompanija. Kada se pogleda svetski prosek, i dalje je jednocifren procenat žena koje se nalaze na CEO pozicijama u svetskim kompanijama.\nOvakva situacija nam svakako ne sme biti izgovor da ne težimo boljem. Naravno, potrebno je usvajati nove zakone i standarde, ali najvažnija promena treba da se odigra u nama, tek kad promenimo sebe, način shvatanja uloge žene u društvu, imaćemo pravo da kažemo da smo stvarno napravili korak napred. I Holivud je konačno progovorio o ravnopravnosti polova, što se na neki način može smatrati presedanom u njegovoj istoriji.\nNaravno da treba više da pričamo o promenama koje želimo da se dese.\nAutor teksta: Suzana Đukić-Vukčević, Media Buying Director, Direct Media Crna Gora\nTekst objavio: UrednikDatum: 24.06.2016, 01:09 16.01.2017


Rekonstrukcija Termoelektrane Gacko - Istinomjer\nPredsjednik Socijalističke partije RS, Petar Đokić, na predizbornom skupu u Gacku poručio je da će u svjetlu dosadašnjeg angažmana SPRS, jedan od prvih projekata biti rekonstrukcija TE Gacko, čime će biti produžen njen radni vijek do 2040. godine.\nU prvoj godini rada Vlade RS izvršen je kapitalni remont "TE Gacko" koji je već trebao biti obavljen prije dvije godine.\nU aprilu 2018. godine objavljena je i vijest o razgovoru tadašnjeg predsjednika RS Milorada Dodika sa Ruskim investitorima o rekonstrukciji TE Gacko, i TE Ugljavik. Ipak, proces pregovaranja ostao je skriven za širu javnost, a ne postoje nikakvi službeni dokumenti o konkretnim planiranim investicijama za rekonstrukciju TE Gacko.\nKapitalni remont RiTE Gacko je završen krajem juna 2019. godine, te je koštala oko 18 miliona KM kreditnih sredstava. RiTE Gacko bila je van pogona od 1. aprila 2019. godine, sve do 28. juna 2019, odnosno 85 dana.\nKako su nakon ovoga izjavili nadležni, remont je urađen nakon sedam godina, iako se ova vrsta remonta radi svake pete godine.\nPetar Đokić je u novembru 2019. godine na sastanku sa čelnicima ove kompanije istakao da postrojenja RiTE Gacko imaju dug upotrebni ciklus, te da se „mora pronaći model finansiranja podrške zaštite tih postrojenja i ulaganja u nova postrojenja i u Rudniku i na Termoelektrani“.


Sešons će tražiti izuzeće u slučaju istrage mešanja Rusije u američke izbore\n► Sešons će tražiti izuzeće u slučaju istrage mešanja Rusije u američke\nGlavni državni pravobranilac SAD Džef Sešons izjavio je da će izuzeti sebe iz federalne istrage o umešanosti Rusije u predsedničke izbore prošle godine, a tvrdi i dalje da s ruskim ambasadorom Sergejom Kisljakom nije razgovarao o izbornoj kampanji.\nPod sve većim pritiskom i demokrata i republikanaca da podnese ostavku posle navoda da je dva puta razgovarao s ruskim ambasadorom u SAD tokom izborne kampanje, o čemu je navodno lagao u Kongresu, Sešons je sinoć na konferenciji za novinare rekao da nije pokušavao bilo koga da obmane o svojim kontaktima s njim i da to nije bila njegova namera.\nSešons, koji je na čelu Ministarstva pravde, rekao je da će tražiti izuzeće iz istraga koje su u toku i onih koje će biti pokrenute. To ne treba, dodao je, da bude "tumačeno kao postojanje bilo kakvih istraga".\nIzjavio je da je trebalo da bude pažljiviji tokom svedočenja u Kongresu kada je potvrđen njegovi izbor za ministra pravde i da je trebalo da "uspori i kaže da se sastao nekoliko puta s jednim ruskim zvaničnikom".\nAmerički predsednik Donald Tramp optužio je demokrate da sprovode "lov na veštice" kritikujući svedočenje Sešonsa o njegovom kontaktu s ruskim ambasadorom.\nTramp je rekao da je Sešons pošten čovek i da nije ništa pogrešno uradio, dodajući da je mogao da da precizniji odgovor, ali da je "jasno da je to bilo nenamerno".\nRuske vlasti najavile su danas da planiraju da posebnim, humanitarnim letom aviona, prevezu bebe koje su u Rusiji rodile surogat-majke, jer zbog pandemije njihovi biološki roditelji iz...


Dan društvenih igara za učenike Savremene gimnazijeSavremena gimnazija\nDan društvenih igara u Savremenoj\nJune 19, 2018 Comments Off on Dan društvenih igara u Savremenoj\nSavremeni gimnazijalci koji uživaju u takmičenju u društvenim igrama i oni koji su se zapitali šta se sve dešava tokom njihovog kreiranja upoznali su se u utorak, 12. juna, sa dizajnerima lokalne kompanije društvenih igara „Dažbog igre”, koji su bili gosti Savremene gimnazije.\nOni su im odgovorili na sva zanimljiva pitanja i pomogli im da testiraju svoje igračke sposobnosti i veštine.\nVeliko interesovanje učenika\nGosti su savremenim gimnazijalcima otkrili magiju pravljenja igre koja je u isto vreme zabavna i takmičarski koncipirana.\nUčenici International School Savremene koji su članovi Kluba društvenih igara predstavili su tom prilikom igru „The Listening Post”, koju su osmislili tokom Globalne sesije igara i napravili u saradnji sa članovima projekta „Makers Space” u Centru za promociju nauke. Nakon razgovora, učenici su mogli da se oprobaju u igranju „The Listening Post” i mnogih drugih igara kluba „Dažbog igre”.\nOvo zanimljivo druženje se veoma svidelo učenicima, koji su pokazali odličnu spretnost u igranju društvenih igara.


Beograd zasijao olimpijskim sjajem\nOlimpijski komitet Srbije i Japanska poslovna alijansa u Srbiji (JPAS), uz podršku Ambasade Japana i Grada Beograda predstavili su juče olimpijske krugove od stabala japanske trešnje. Na ovaj način i građani Srbije su dobili priliku da uživaju u čuvenom japanskom običaju posmatranja cvetanja ovog drveta – hanamiju.\nOlimpijski komitet Srbije je osmislio akciju u cilju stvaranja zdravijeg i lepšeg okruženja. Neposredan povod su Olimpijske igre koje se ove godine održavaju u Tokiju, dok su stabla donirale članice Japanske poslovne alijanse u znak večnog prijateljstva Srbije i Japana.\nBeograd je na ovaj način dobio novi park sa olimpijskim obeležjem na potezu između mosta Gazela i Starog savskog mosta.\nJapanska poslovna alijansa u Srbiji\nU Beogradu predstavljeni OLIMPIJSKI KRUGOVI od stabla japanske trešnje! /FOTO/\nVest da je preminula Bobana Momčilović Veličković u crno je zavila domaću sportsku javnost.\nNaš poznati MMA borac Aleksandar “Džoker” Ilić i godinu dana nakon borilačkog spektakla u Zagrebu suočava se sa ozbiljnim uvredama jer je na borilište izašao uz numeru Dina Dvornika!?\nVelika imena iz sveta vaterpola, nauke i sporta prisustvovala su promociji knjige „Moje trenersko iskustvo“ autora Đorđa Makuljevića Make, a izdavač ove dragocene stručne literature bio je Fakultet za sport Univerziteta „Union Nikola Tesla“.\nPOLICIJA IMA VRSNE SPORTISTE Plaketa Iliću za doprinos razvoja sporta u MUP na Policijadi\nSport je nezaobilazan u svim porama društva, pa i u policiji. Jedna od tradicionalnih manifestacija koje se godinama održava u Srbiji jeste i Policijada, koju je 14 put po redu organizovao Sindikat srpske policije (4. i 5. jun).


Vlada FBiH predložila povećanje akcize na gorivo za 10 feninga po litru – Radio Feral\n17/09/2015 Mirza Musanovic\t0 Comments\nNa današnjoj konferenciji za medije, a nakon sjednice Vlade FBiH, ministrica finansija FBiH Jelka MIlićević potvrdila je da se Vlada FBiH zalaže za povećanje akciza na gorivo za 10 feninga po litru.\nIz ovih sredstava finansirala bi se izgradnja autoputeva, odnosno omogućilo bi se JP Autoceste FBiH da se kreditno zaduži za nastavak izgradnje autoputa u FBiH.\nKako je pojasnio Goran Miraščić, savjetnik premijera FBiH, povećanjem naknade za izgradnju autoputeva sa sadašnjih 10 na 20 feninga po litru, godišnje bi se prikupilo oko 75 miliona KM.\nNo, ova sredstva omogućila bi JP Autoceste FBiH da se zaduže za dodatnih 300 miliona KM a od tih sredstava bila bi nastavljena gradnja autoputa na Koridoru Vc.\nMiraščić je naveo da je nastavak izgradnje autoputa vrlo važan za ukupni privredni rast u FBiH kao i za rast zapošljavanja. JP Autoceste FBiH iscrpile su mogućnosti za kreditno zaduženje te se mora tražiti novi način finansiranja.\nMinistrica finansija Jelka MIlićević rekla je da će se Upravni odbor Uprave za indirektno oporezivanje o svim prijedlozima očitovati u narednom periodu. Upravni odbor oformio je stručni tim koji će analizirati sve prijedloge te zauzeti konačni stav.\nŠto se tiče povećanja akciza na duhan i alkohol, ministrica Milićević je rekla da će se o tome još razmisliti.\n“Zemlje regije kasne s tim povećanjem pa se otvara prostor za crno tržište. Zaključeno je da se o tome još razmisli”, navela je Milićević.\n← I hodočašće na Krf plaćaju iz džepa građana\nOdluka o upisu studenata u idućoj sedmici →\nPOPLAVLJENO OKO 90 HA ZEMLJIŠTA, KLIZIŠTA PRIJETE STAMBENIM OBJEKTIMA\n05/05/2014 Mirza Musanovic\t0\nU BiH od sutra dozvoljeno obavljanje teravih namaza u džamijama\nSrebrenica: Novinarska sjećanja na najteže zadatke (VIDEO)\n10/07/2018 Mirsad Zulic\t0


U okviru prve aktivnosti AmChamps 007 edukativnog programa, učesnici su posetili predstavništvo Atlantic grupe u Beogradu i fabriku Soko Štark. Nakon druženja uz kafu, učesnicima se obratila Tina Miličić, zadužena za employer branding, koja je ukratko predstavila istorijat i poslovanje Atlantic Grupe. Tokom obilaska fabrike, AmChamps-ovci su imali priliku da se upoznaju sa postupkom proizvodnje popularnih grickalica koje svi volimo – smoki i čokoladne bananice.\nMate Štetić, glavni direktor Strateškog poslovnog područja Kafa, je učesnicima održao predavanje na temu pozicioniranja brendova na tržištu. On je istakao da svaka kompanija koja je lider u proizvodnji nekog proizvoda, ne sme da izgubi fokus ukoliko želi da zadrži dominantnu poziciju na tržištu. Takođe, gospodin Štetić je naglasio da uticaj konkurencije i tražnje na tržištu, dovode do procesa inoviranja proizvodnog portfolija. Tako je i nastao #InstaGrand, novi proizvodi Grand kafe.\nDirektor ljudskih resursa, Bojan Klarić, je održao radionicu na temu mentorstva. Uz interaktivan pristup, učesnici su se bolje upoznali sa samim procesom i naučili kako zapravo treba da pristupe jedni drugima i budu što bolji mentori, odnosno mentiji. „Uz jasan cilj i dobru volju je sve moguće“ je poruka gospodina Klarića.


Twitch navodno lansira nove bezbednosne alate za borbu protiv govora mržnje | PC Press\nTwitch navodno lansira nove bezbednosne alate za borbu protiv govora mržnje\n1. oktobar 2021. 30. septembar 2021. Tijana Barašević\nTwitch se navodno priprema za uvođenje niza novih funkcija osmišljenih da pomognu u suočavanju sa sve prisutnijim fenomenom govora mržnje.\nStreameri mogu zahtevati verifikaciju broja telefona\nNove funkcije uključuju i mogućnost streamera da ograniče komentarisanje u chatu na one korisnike čiji su računi prošli verifikaciju putem telefona. Twitch-ova kontroverzna raid funkcija prvobitno je bila zamišljena kao pozitivan alat zajednice koji bi prenosiocima omogućio da preusmere sve gledaoce koji trenutno gledaju njihov prenos na ciljani kanal kao “lak način za deljenje publike”. Međutim, korisnici su brzo počeli da koriste ovu funkciju za postavljanje lažnih naloga i botova da poplave četove često marginalizovanih strimera i izlažu ih uznemiravanju i napadima.\nUprkos tome što je Twitch priznao da je potrebno „učiniti više na rešavanju ovih pitanja“, mnogi streameri nisu bili zadovoljni onim što su videli kao stalni nedostatak smislenog odgovora kompanije, što je dovelo do uspešnog 24-časovnog protesta prošlog meseca. Sada se, međutim, Twitch navodno sprema za uvođenje novih bezbednosnih funkcija dizajniranih za borbu protiv napada mržnje. Ovi alati za prilagođavanje imaju za cilj da streamerima omoguće bolju kontrolu nad svojim kanalima, omogućavajući im da preciziraju tačno ko ima privilegije za chat – ograničavajući pristup (sa dostupnim detaljnijim opcijama) gledaocima koji verifikovali email ili broj telefona sa Twitch-om.\nStreameri su prethodno izrazili sklonost verifikaciji telefona kao sredstvu za borbu protiv govora mržnje, s obzirom na lakoću u kojoj se mogu nabaviti alternativne email adrese za brzo otvaranje novih naloga i nastavljanje uznemiravanja. Nadajmo se da će novi alati Twitch-a pružiti efikasniji sloj zaštite od zlonamernih napada. Twitch je nedavno pokrenuo pravni postupak protiv dvoje pojedinaca koje je identifikovao kao uporne napadače, u pokušaju da “pomogne u okončanju ovih podlih napada na članove naše zajednice”.\n← Kriptovalute, zavera i Severna Koreja\nBaltičke zemlje raj za startape – stranci dobrodošli da pokrenu biznis onlajn i oflajn →


Iza Vučića i Dačića - Tasovac treći po popularnosti u Vladi : Nadlanu.com\nIza Vučića i Dačića - Tasovac treći po popularnosti u Vladi\nObjavljeno 26. nov 2013. / 10:05:08\nDemokratska stranka zabeležila je blagi rast, pokazali su rezultati istraživanja agencije "Faktor plus" koje prenosi beogradska štampa.\nVučić je dobio ocenu 4,3, prati ga premijer Ivica Dačić sa ocenom 3,2, a na trećem mestu se našao ministar kulture i informisanja Ivan Tasovac sa ocenom 3,1.\nU anketi se ocenama od jedan do pet ocenjivao učinak aktuelnih ministara u vladi.\nSa "čistom trojkom" ocenjeni su potpredsednik Vlade Srbije Rasim Ljajić, ministar omladine i sporta Vanja Udovičić, ministarka energetike Zorana Mihajlović i ministar pravde i državne uprave Nikola Selaković.\nNajnižu ocenu od 1,8 dobio je ministar privrede Sasa Radulović. Sa manjom ocenom od dvojke (1,9) ocenjeni su ministar poljoprivrede, šumarstva i vodoprivrede Dragan Glamočić i ministar rudarstva Milan Bačević.\nNISU SVE DESETKE, ALI NIJE MI ŽAO: Aleksandar Vučić završio…\nČETVRTO CEPIVO: Vakcina "AstraZeneka" stigla u Srbiju, od…\nODLUKOM VLADE SRBIJE: Kalemegdanski rt proglašen spomenikom…\nPRAZNIK SVIH ONIH KOJI VOLE I ŽIVE ZA SVOJU SRBIJU:…\nDirektor agencije "Faktor plus" Vladimir Pejić je primetio da je novi ministar prosvete Tomislav Jovanović (2,6) bolje ocenjen od prethodnika Žarka Obradovića, dodajući da tek treba da se vidi da li je Radulović zaslužio najnižu ocenu, piše "Politika".\nIstraživanje je pokazalo da je SNS i dalje na političkom vrhuncu jer se na pitanje: "Za koju stranku biste glasali?", 43,1 odsto ispitanika odlučilo za tu stranku. DS Dragana Đilasa beleži blagi rast i sad može da računa na 12, 8 odsto glasova, objavio je "Informer".\nSocijalističku partiju Srbije podržava 10 odsto ispitanika, a Demokratsku stranku Srbije 6,2 odsto.\nNajveći pad je doživeo LDP Čedomira Jovanovića, koji sad uživa poverenje 5,5 odsto birača.\naleksandar vučićivan tasovacivica dačićpopularnostvlada srbije


Trebinje dobija novi prečistač vrijedan oko 3 miliona KM - Akta.ba\nTrebinje dobija novi prečistač vrijedan oko 3 miliona KM\n13.10.2017. 10:47 / Izvor: SRNA\nU Gradskoj upravi jučer je potpisan ugovor za projekat rehabilitacije postrojenja za prečišćavanje otpadnih voda čija je vrijednost 1.665.773 eura, od kojih je oko miliona eura donacija švedske Agencije za međunarodni razvoj i saradnju/SIDA/, dok će ostatak biti obezbijeđen iz kreditnih sredstava Evropske investicione banke.\nUgovor su potpisali gradonačelnik Trebinja Luka Petrović i Slaviša Đurić, predstavnik izvođača radova konzorcijuma „Pfeiffer Karkanias“.\nOn je napomenuo da je ukupna vrijednost projekta, koji se sastoji iz pet komponenti, 6,25 miliona eura od čega su 50 odsto sredstva EIB-a, 35 odsto su grantovska sredstva Vlade Srpske, a 15 odsto su sredstva Grada Trebinja.\n"Drugi, veoma važan cilj je zaštita životne sredine i smanjenje negativnog efekta klimatskih promjena, što je za nas jako važan aspekt i sve što Švedska radi i podržava u BiH ide zapravo u tom pravcu", dodala je Berstrom.\nTAGOVI: Luka Petrović Slaviša Đurić Trebinje prečistač vode Pfeiffer Karkanias\nZa Kantonalnu bolnicu Zenica 10.000.000 eura\nObjavljen međunarodni tender za dionicu Počitelj - Zvirovići\nZenički Glovis sredstvima C2C fonda do kvalitetnijih proizvoda i novih radnika\nNa najljepšoj lokaciji u gradu Trebinju planirana izgradnja ekskluzivnog naselja\nU Trebinju počela izgradnja stanova u cilju zatvaranja kolektivnih centara\nGrad Trebinje rekonstruiše stadion Leotara, priprema se borilište za atletiku\nBespovratne subvencije za samozapošljavanje u Trebinju od 3.000 do 10.000 KM\nSrednjoškolci od sljedeće školske godine u rekonstruisanom objektu\nLC Waikiki dolazi u Trebinje\nVuka Karadžića 2, 89000 Trebinje\nValhallavagen 199 , 105 25 Stockholm\nHajduk Stanka br.20, 76300 Bijeljina


Plakete za doprinos unapređenju privrednog ambijenta na teritoriji Borskog okruga - Serbia Zijin Copper doo\n8. decembra 2021. Novosti\nPriznanja za Serbia Zijin Copper, “Eliksir” i “Đerdap”\nVladimir Stanković: Borski okrug je najistočniji deo Srbije, ali se zahvaljujući ovim kompanijama, ali i radu predsednika opština i gradova gde one imaju sedište, on izdvaja od ostatka Srbije po izuzetnim ekonomskim rezultatima. Mi sa istoka smo oni koji daju sunce celoj Srbiji, tamo smo gde teku zlato, bakar, ali i dobro vino, a pre svega smo dobri ljudi i domaćini. – U prethodne tri godine Serbia Zijin Copper je u projekte tehničke rekonstrukcije svih rudnika i topionice uložila ukupno 943 miliona američkih dolara. Samo u ovoj godini investirano je 509 miliona američkih dolara. Implementacijom vodećih tehnologija u industriji, uvođenjem naprednog tehnološkog procesa i opreme, ali i primenom ekoloških standarda strožih od onih u Evropskoj uniji, približavamo se ostvarenju ciljeva, odnosno stvaranju zelenih rudnika i ekoloških fabrika, izjavio Huang Zhaoyu\nBOR. – Pošto je na nedavno održanoj sednici Saveta Borskog upravnog okruga jednoglasno odlučeno da su najznačajniji privredni subjekti u 2021. Serbia Zijin Copper iz Bora, “Eliksir” iz Negotina i HE “Đerdap” iz Kladova, načelnik Borskog upravnog okruga Vladimir Stanković upriličio je danas prijem za predstavnike kompanija, ali i opština i gradova Borskog okruga. Tom prilikom najuspešnijima je uručio plakete za doprinos unapređenju privrednog ambijenta na teritoriji Borskog upravnog okruga.\n–Savet je, nakon analize stanja privrede i ekonomije na teritoriji Borskog okruga, zaključio da je saradnja sa ove tri kompanije jedna od najbitnijih za ekonomski i opšti razvoj Borskog okruga. Takođe, zaključili smo da njihovom delatnošću doprinose i celoj zemlji. Serbia Zijin Copper je najveći izvoznik u Republici i zapošljava oko 6.000 radnika. Pride, reč je o odgovornom partneru u društvenom životu naših opština. “Eliksir” iz Prahova je firma koja je u prethodnom periodu uspela da zaposli više od 300 ljudi sa teritorije opštine Negotin i postane veliki dobrotvor. U Hidroelektrani “Đerdap”, višedecenijskom partneru opštine Kladovo proizvodi se 22 do 25 odsto električne energije za celu Srbiju. Zbog toga su, pored ostalog, ove tri kompanije od izuzetnog značaja za Borski upravni okrug i naši su partneri i u dobru i u zlu. Borski okrug je najistočniji deo Srbije, ali se zahvaljujući njihovom radu, ali i radu predsednika opština i gradova gde kompanije imaju sedište, on od ostatka Srbije izdvaja po izuzetnim ekonomskim rezultatima. Mi sa istoka smo oni koji daju sunce celoj Srbiji, tamo smo gde teku zlato, bakar, ali i dobro vino, a pre svega smo dobri ljudi i domaćini – rekao je načelnik Borskog upravnog okruga Vladimir Stanković.


Rusija prekida rad svoje misije pri NATO, kao i misije NATO u Moskvi | Novosadski informativni portal 021\n15:59 > 16:01\n"Posle nekih mera koje je NATO preduzeo, ne postoje više osnovni uslovi za zajednički rad", rekao je ruski ministar spoljnih poslova Sergej Lavrov.\nLavrov je naveo da, kao odgovor na oduzimanje akreditacija za osmoro saradnika ruske Misije pri Alijansi, Rusija od 1. novembra obustavlja rad svog stalnog predstavništva pri NATO i povlači glavnog vojnog predstavnika.\nPored toga, od 1. novembra Rusija obustavlja rad komunikacione vojne misije NATO u Rusiji i oduzima akreditacije predstavnicima Alijanse.\nLavrov je rekao da dalji kontakti između zapadne vojne alijanse i Rusije mogu da se obavljaju preko ruske ambasade u Briselu.\nRusija i sloboda medija: Moskva lovu na „strane agente" - na spisku i BBC novinar Andrej Zaharov\nRusija zbog sankcija koristi Srbiju kao odskočnu dasku ka evropskom tržištu


Fudbaleri Mančester junajteda poraženi su od Vest Bromvič Albiona sa 1:0 u poslednjoj utakmici 29. kola Premijer lige.\nHuan Mata je dobio prvi crveni karton\nČovek odluke bio je Hoze Salomon Rondon, strelac jedinog gola u 67. minutu, ali veliku glupost napravio je Huan Mata.\nŠpanski vezista je dobio dva žuta kartona u razmaku od tri minuta, pa je u 26. ostavio saigrače na cedilu. Da sve bude još čudnije, ovo je Matin prvi crveni karton u karijeri.\nTako je ekipa Luja van Gala napravila veliki korak unazad u borbi za Ligu šampiona, jer je ostao šesti sa 47 bodova, tri manje uz meč više od gradskog rivala Sitija koji je na četvrtom mestu koje vodi u elitu.\nSa druge strane je VBA praktično izborio opstanak pošto zauzima 11. poziciju sa 39 bodova.\nTotenhem - Arsenal 2:2 (0:1)\n(Alderveireld 60, Kejn 62 - Remzi 39, Sančez 76)\nČelsi - Stouk 1:1 (1:0)\n(Traore 39 - Dijuf 85)\nEverton - Vest Hem 2:3 (1:0)\n(Lukaku 13, Lenon 56 - Antonio 78, Saho 81, Paje 90)\nMančester siti - Aston Vila 4:0 (0:0)\n(Ture 48, Aguero 50, 60, Sterling 66)\nNjukasl - Burnmut 1:3 (0:1)\n(Perez 80 - Tejlor 28 ag, King 70, Denijels 90+2)\nSautempton - Sanderlend 1:1 (0:0)\n(Van Dajk 90+3 - Defo 85)\nSvonsi - Norič 1:0 (0:0)\nVotford - Lester 0:1 (0:0)\n(Ledli 48 - Firmino 72, Benteke 90+6 pen)\nVBA - Mančester junajted 1:0 (0:0)


Početna/BIZNIS/Prohodni putevi na području opštine Vlasotince\nSana Life 10. januara 2019.\tBIZNIS, LOKAL PRESS, ZANIMLJIVOSTI Ostavite komentar\n“Mašine su i prethodnih dana, dok je bilo slabijih snežnih padavina, raščišćavale puteve, što sada olakšava situaciju na terenu”- kaže nadzorni organ za zimsko održavanje puteva Miroslav Ranđelović. On dodaje da su na gradskim ulicama trenutno grejder i kamion sa solju i rizlom, da olakšaju kretanje do školskih i zdravstvenih ustanova.\nMeštani Lipovice organizovali su se i traktorom sami očistili mahalske puteve. Mašine su interevnisale i u Donjem Garu i Ladovici gde je meštanima, koji imaju veći broj grla stoke, trebalo da stigne stočna hrana.\nOznakečišćenje opština putevi sneg uslovi Vlasotince zima\nPrethodni “Poezija uživo” uz Milenu Marković\nSledeći Turnir u rukometu po uzoru na Svetsko prvenstvo


Auto-moto društvo Srebrenica-Bratunac: Svjetski dan sjećanja na žrtve saobraćajnih nezgod - UPSMedia Auto-moto društvo Srebrenica-Bratunac: Svjetski dan sjećanja na žrtve saobraćajnih nezgod – UPSMedia\nAuto-moto društvo Srebrenica-Bratunac: Svjetski dan sjećanja na žrtve saobraćajnih nezgod\nAuto-moto savez RS i auto-moto društva, među kojima je i Auto-moto društvo Srebrenica Bratunac, učestvovaće u obilježavanju Svjetskog dana sjećanja na žrtve saobraćajnih nezgoda.\nSvjetski dan sjećanja na žrtve saobraćajnih nezgoda (World Day of Remembrance for Road Traffic Victims (WDR)) obilježava se svake godine treće nedjelje u novembru od strane sve većeg broja zemalja širom svijeta. Ove godine Svjetski dan sjećanja na žrtve saobraćajnih nezgoda obilježava se 18. novembra.\nOvaj je dan posvećen sjećanju na milione ubijenih ili povrijeđenih u saobraćajnim nezgodama, njihovim porodicama i zajednicama, kao i odavanju počasti predanim članovima hitne pomoći, policije, zdravstvenih radnika i drugih radnika koji se svakodnevno nose s traumatskim posljedicama smrti i povreda na putevima.\nDan sjećanja ima za cilj skretanje pažnje na veliku potrebu žrtava saobraćajnih nezgoda, kako bi se javno odalo priznanje njihovom gubitku i patnji. Takođe, ovim danom ukazuju se i na potrebu zajedničkog provođenja preventivnih aktivnosti od svih onih koji su dužni da vode računa o bezbjednosti saobraćaja, kako bi se smanjila stradanja u saobraćaju.\n← Bratunac: Održano dokumentarno-književno veče\nSrebrenica: Izložba „Koliko vrijedi migrant?“ →\njun 18, 2019, 9:10 am


Bijeljina: U zidovima vikendice pronađen arsenal oružja (VIDEO) - Srpskacafe\nBijeljina: U zidovima vikendice pronađen arsenal oružja (VIDEO)\nSrijeda, 3.03.2021., 17:26 Srijeda, 3.03.2021., 17:22\nPripadnici MUP-a Srpske su u vikendici na području Janje kod Bijeljine pronašli arsenal oružja, saznaju “Nezavisne novine”.\nKako su potvrdili sagovornici “Nezavisnih”, oružje je bilo sakriveno u zidovima vikendice, a koja se nalazi na obali rijeke Drine.\nIzvori “Nezavisnih”, upućeni u istragu, ističu da vikendicu koristi Nedžad Marošlić, koji živi u Njemačkoj.\nPretres, tokom kojeg je pronađena veća količina vojnog oružja i vojne opreme, izveli su danas pripadnici MUP-a Srpske u saradnji sa Graničnom policijom BiH.\n– Pretres je izvršen pod nadzorom Okružnog javnog tužilaštva Bijeljina, a po naredbi Osnovnog suda u Bijeljini. Pronađena je veća količina vojne municije i vojne opreme, uključujući uniforme, pancire, šljemove i kape, a čije izrađivanje, nabavljanje nošenje ili držanje građanima uopšte nije dozvoljeno – naveli su iz policije.


(VIDEO) Podgorica uskoro dobija još jedan simbol prepoznavanja\nGradonačelnik Podgorice drIvan Vukovićsa saradnicima, danas je obišao radove na izgradnji mosta u okviru Jugozapadne obilaznice.\n“Vjerujem da realizacijom kapitalne investicije kakva je Jugozapadna obilaznica, najbolje potvrđujemo da krupnim koracima koračamo ka tom cilju. Poznato vam je da je ova saobraćajnica bulevarskog tipa sa mostom, duga gotovo 3,5 km, vrijednosti preko 15 miliona eura. Sredstva za njenu realizaciju obezbijedili smo zahvaljujući dugogodišnjoj saradnji Glavnog grada i Međunarodne finansijske korporacije. Radove na ovom projektu izvodi kompanija Bemax koja svakako opravdava reputaciju kvaliteta i ažurnosti. Osim nesumnjivog saobraćajnog značaja ove saobraćajnice, njen mnogo veći značaj se ogleda u budućem funkcionisanju Sistema za prečišćavanje otpadnih voda. Na ovoj saobraćajnici, odnosno ispod nje se nalazi čvorište primarnihkolektora koji će odvoditi otpadne vode do budućih postrojenja koje će se graditi u neposrednoj blizini”, naglasio je Vešović.\nZamjenik gradonačelnika je podsjetio i na druge projekte iz oblasti saobraćajne infrastrukture koji se realizuju na teritoriji Podgorice, poput gradnjebulevara izmedju Podgorice i Danilovgrada, bulevara kroz Gornju Goricu gdje je u toku rješavanje imovinskih pitanja, kao i na nastavka Bulevara Vilija Branta. “Od kolega iz Uprave za nekretnine smo dobili ovjeren elaborat o procjeni imovine, tako da ćemo i tamo preuzeti obavezu rješavanja imovinskih pitanja kako bi u što skorijem roku mogli da omogućimo početak gradnje i Bulevara Vilija Branta. Bitno je pomenuti i izgradnju dva gradska bulevara, jedan se već intezivno gradi, a to je Bulevar Veljka Vlahovića na Starom aerodromu. Vjerujem da ćemo za nekoliko sedmica započeti igradnju Zmaj Jovinog bulevara.'' zaključio je Vešović.\nInženjer na gradilištu,Ivan Jelovac je u ime konzorcijuma kompanije Bemax i Crnagoraputa istakao da će ukupna dužina mosta sa krilnim zidovima biti 158,8m sa dva raspona od po 75 m. U poprečnom presjeku, most će biti širine 22m sa četiri saobraćajne trake, razdjelnim pojasom u širini od 4m i obostrano postavljenim trotoarima širine 2m.\n„Most će biti opremljen, kako elekto i vodovodnom instalacijom, tako i dekorativnom rasvjetom jer se ovakvi tipovi mostova projektuju kao jedinstven simbol u prostoru, kako danju tako i noću. Svjesni smo važnosti ovog objekta za glavni grad i mi kao društveno- odgovorna kompanija ćemo ga uraditi kvalitetno i u predviđenom roku“, zaključio je Jelovac


VIDEO / HP-ova kamera sa "rasističkim problemom" - Klix.ba\n/HP-ova kamera sa "rasističkim problemom"\nSoftverski gigant Hewlett-Packard (HP) priznao je da nove kamere koje je kompanija pustila u prodaju imaju "problem" sa tamnoputim korisnicima.\nPoteškoće u radu privukle su pažnju javnosti širom svijeta nakon što je Amerikanac, poznat kao "Crnac Desi", na YouTube postavio video u kojem prikazuje kako HP-ova kamera ugrađena u nove kompjutere njegove kompanije jednostavno odbija opaziti njegovo lice.\nKamera je razvijena da bi pri razgovoru putem Interneta poboljšala komunikaciju prateći svaki pokret korisnika, bilo da je on u stranu ili naprijed-nazad.\nVideo nazvan "HP computers are racist" (HP-ovi kompjuteri su rasisti) privukao je veliku pažnju gledalaca jer tamnoputog Desija kamera uopšte ne primjećuje, a kad se pojavi njegova kolegica Wanda, koja je bijele puti, kamera sasvim normalno proradi.\nNapadi na HP uslijedili su na brojnim forumima i web stranicama, a iz ove kompanije priznali su da postoji problem sa svjetlom, kao i kod nekih drugih kamera.\n"Tehnologija koju koristimo zasniva se na standardnim algoritmima koji izračunavaju razliku u intenzitetu i kontrastu između očiju, gornjeg dijela obraza i nosa. Vjerujemo da je kamera naišla na poteškoće u pronalaženju kontrasta u uslovima kada nema dovoljno svjetlosti", stoji u objašnjenju HP-a.


Nova generacija još pametnijih sijalica | PC Press\nNova generacija još pametnijih sijalica\n15. januar 2015. 15. mart 2017. Branislava Jovanovic\nKo bi rekao da tržište sijalica može biti toliko dinamično! Pored GE kompanije i već objavljenog teksta o njihovim tehnološkim inovacijama, sada imamo posla sa novom vrstom veštačke inteligencije svetlećih gedžeta.\nRadi se o sijalicama koje će tek u toku ove godine stupiti na tržište i naći se na (online) rafovima za sve zainteresovane kupce.\nNa poslednjem CES-u u Las Vegasu, održanom početkom ove godine, kompanija Sengled je predstavila svoj poslednji proizvod. Ove sijalice su vrlo specifične jer mogu da se povežu sa bežičnim internetom i da se kontrolišu putem aplikacije.\nPored ove zanimljivosti, proizvođač navodi bezbednost koju pružaju ove LED sijalice, kao najbolji adut. Naime, one u sebi imaju ugrađene kamere i senzore, koje im omogućuju snimanje. Pa se kompanija vodi sigurnosnim marketingom i podstiče prodaju činjenicom da bi eventualne provale ove sjalice snimile. Da li će to biti uvod u sukob kompanija koje se bave proizvodnjom sigurnosnih kamera i opreme ili će to biti podsticaj provalnicima da se opamete, videćemo. Do tada valja napomenuti da je vek trajanja 25 000 sati.\nAli i pored svih ovih zanimljivih pogodnosti, ne možemo da se ne zapitamo u kom pravcu nas usmerava ovakva vrsta revolucije? Da li će “veliki brat” na ovaj način da se uvuče u naše domove i poslovanja, i ako da, kako da motiv bezbednosti ostane pod našom kontrolom – a eventualne zloupotrebe pod našim budnim okom?\nTagovi: CES, Gedžeti, pametne sijalice, sijalice\n← Nova generacija Windows tableta\nGodišnji neto prihod Intela – 11,7 milijardi dolara →


UPUĆIVANJE UVREDA JE ZABRANJENO PROPISIMA – Iskreno o gojaznosti\nUPUĆIVANJE UVREDA JE ZABRANJENO PROPISIMA\n„UPUĆIVANJE UVREDA JE ZABRANJENO PROPISIMA” – navode u Ministarstvu prosvete\nDeca, koja se po bilo kom osnovu razlikuju od drugih, koja se izdvajaju i ne uklapaju u „prosek”, su neretko žrtve verbalnog zadirkivanja, ali i fizičkog zlostavljanja. Gojazna deca su oduvek na udaru, pa je njima, zbog uvreda upućenih na račun toga kako izgledaju, detinjstvo obeleženo ukusom gorčine. Lista „nedostataka” koji navode decu na to da se uzajamno vređaju kao da vremenom postaje sve duža, „a repertoar” uvreda sve obimniji.\nŠkola kroz predmete i druge aktivnosti edukuje učenike o važnosti međusobnog razumevanja, solidarnosti i uvažavanja tuđe ličnosti. Ministarstvo prosvete se, u cilju sankcionisanja različitih vrsta nasilja, oslanja na donete Pravilnike i Zakone.\n– „Zakonom o osnovama sistema obrazovanja i vaspitanja, članom 111 je propisana zabrana nasilja, zlostavljanja i zanemarivanja, a navedeno je šta su različite vrste nasilja. U skladu sa ovim Zakonom, pod psihičkim nasiljem smatra se ponašanje koje dovodi do trenutnog ili trajnog ugrožavanja psihičkog i emocionalnog zdravlja i dostojanstva. Pod fizičkim nasiljem smatra se: fizičko kažnjavanje deteta, učenika ili odraslog, od strane zaposlenog, roditelja, odnosno drugog zakonskog zastupnika ili trećeg lica u ustanovi; svako ponašanje koje može da dovede do stvarnog ili potencijalnog telesnog povređivanja deteta, učenika, odraslog ili zaposlenog; nasilno ponašanje zaposlenog prema detetu, učeniku ili odraslom, kao i učenika i odraslog prema drugom učeniku,\nodraslom ili zaposlenom. Pod socijalnim nasiljem smatra se isključivanje deteta, učenika i odraslog iz grupe vršnjaka i različitih oblika aktivnosti ustanove. Pravilnikom o protokolu postupanja u ustanovi i reagovanju na nasilje, zlostavljanje i zanemarivanje koji je donet 2010. godine su različite vrste nasilja razvrstane po nivoima – postoje tri nivoa za svaku vrstu nasilja tako da su navedena ponašanja koja su obuhvaćena svakim od ovih nivoa. Zakon je donet još 2010. godine. Zakon o osnovama sistema obrazovanja i vaspitanja propisuje mere koje je škola u obavezi da sprovede u situacijama nasilja, a koje podrazumevaju zaštitu učenika koji je izložen nasilju, pojačan vaspitni rad sa učenicima koji vrše nasilje kao i vaspitno – disciplinske mere koje se izriču po okončanju vaspitno – disciplinskog postupka.”\n– „Svi školski predmeti imaju sadržaje preko kojih možemo da delujemo vaspitno na učenike, promovišemo određeni sistem vrednosti i podstičemo razvoj kritičkog mišljenja i moralnog ponašanja. Osim svih nastavnih predmeta, važnu ulogu imaju i drugi oblici rada sa učenicima kao što su npr. vannastavne aktivnosti i časovi odeljenske zajednice, učenički parlament i dr. Posebno značajnu, a u ranom detinjstvu primarno važnu, ulogu ima i porodica koja vaspitavajući dete treba da razvija međusobno razumevanje, solidarnost, uvažavanje tuđe ličnosti i ostale pozitivne vrednosti.”\n– „Prevencija ovih negativnih pojava je dugoročan proces koji podrazumeva promenu sistema vrednosti, ali i rad sa odraslima koji su modeli deci. Prevencija podrazumeva i multisektorsko delovanje i saradnju, i niz različitih aktivnosti koje smo već pomenuli. Obrazovni sistem razvijanju pozitivnih vrednosti posvećuje posebnu pažnju, i zaštitu od nasilja, zlostavljanja i zanemarivanja je postavilo kao svoj prioritet. Upućivanje uvreda, odnosno pogrdnih reči, ruganje, podsmevanje, nazivanje pogrdnim imenima, etiketiranje po bilo kom osnovu, što isključuje i fizički izgled je zabranjeno propisima u obrazovno-vaspitnom sistemu. Zakonom o osnovama sistema obrazovanja i vaspitanja su zabranjeni i diskriminacija kao uvreda časti i dostojanstva ličnosti, a podzakonskim aktima i dokumentima, različitim obukama zaposlenih, programima i projektima koji se primenjuju, se radi na primeni svih pozitivnih propisa kao i osnovnih postavki, principa na kojima se zasniva naše obrazovanje i vaspitanje.”\nIzvor: Ministarstvo prosvete,\nTagged on: Ministarstvo prosvete Služba za odnose sa javnošću UPUĆIVANJE UVREDA JE ZABRANJENO PROPISIMA Zaštita učenika od nasilja\nslavicaivanis March 1, 2019 Stručni saveti No Comments\n← ŽIVOT U PUNOM INTENZITETU\nIvana Kovačević →


Ona je najavila da će investicioni ciklus obuhvatiti i investicije u infrastrukturu, te da će samo ove godine vrednost infrastrukturnih projekata iznositi oko pet milijardi evra.\nNarednih nekoliko godina vrednost ivesticija u infrastrukturu 15 milijardi evra\nOd projekata koji će biti deo investicionog ciklusa, izdvojila je Moravski koridor čija izgadnja počinje u julu. Dodala je da će sutra u parlamentu to ministarstvo braniti zakon o Moravskom koridoru.\nMihajlović je istakla da će Moravski koridor osim izgradnje autoputa, podrazumevati i uređenje Morave i svih njenih pritoka, kao i izgradnju telekomunikacionog koridora.\nNaglasila je da će to biti jedini i prvi autoput koji će spojiti centralnu Srbiju i povezati koridore 10 i 11.\n"Moravski koridor je važan za centralnu Srbiju, je ako nema tog puta ne možemo obezbediti za sva mesta u tom delu zemlje, a to je za više od pola miliona ljudi mogućnost da sutra dolaze investitori, koji dolaze kada imaju uredjenu infrastrukturu".\nMinistarka je najavila da tokom leta počinje izgradnja autoputa Sremska Rača - Kuzmin, zatim na jesen i brze saobraćajnice Ruma - Ssabac i Ssabac - Loznica.\nNajavila je i izgradnju autoputa Niš - Priština odnosno deonice Niš - Pločnik od 37 kilometara koji će početi da se gradi krajem ove ili početkom sledeće godine. Investicioni ciklus, kako je rekla, podrazumevaće i ulaganje u železnicu, deonicu na brzoj pruzi ka Mađarskoj i ulaganja u novi aerodrom Kraljevo.\nKaže da će infrastrukturni ciklus osim železničke i putne infrastrukture obuhvatiti komunalnu i socijalnu infrastrukturu i sve ono što se radi u oblasti poljoprivrede, zdravstva, školstva. Mihajlović dodaje da se procenjuje da će sve to biti vredno više od 10 milijardi evra.


Vreme 1232 - Intervju – Aleksandar Luj Todorovic: Interaktivna televizija\nIako je očigledan takozvani digitalni jaz – razvojne, tehničke, ekonomske, socijalne razlike u dostupnosti i u korišćenju novih medija, pronalazači i proizvođači nastoje da stvaraju sve savršenije uređaje i sve protočnije kanale komunikacije. Šta u tom smislu predstavlja "telepjuter", ona nekadašnja kutija, a današnji LED ekran sjedinjen s internetom?\nU dosad dosegnutom nivou interaktivnosti, umrežen i opremljen tolikim "produžecima", pojedinac neprestano i sam emituje, neposredno i posredno, podatke o sebi, o svojim navikama, potrebama, ukusima. Da li ga to izlaže opasnosti od nekih neželjenih vrsta praćenja i kontrole, od manipulacija pa i zloupotreba?\nI Srbija će, po međunarodnim propisima, do kraja 2015. godine morati u potpunosti da digitalizuje svoju medijsku sferu, a time stekne širok prostor i za interaktivnu televiziju. Kako, po vašem uvidu, napreduje digitalizacija, koliko su naše televizije spremne za tu tehnološku promenu i da li joj i kako neke već programski idu u susret?


Minimalac od oko 30.000 dinara biće uplaćen za radnike mikro, malih i srednjih preduzeća dok je polovina tog iznosa namenjena za velike kompanije.\nIsplata prvog minimalca počela je 7. maja, drugi je uplaćen 4. juna, a reč je o paketu državne pomoći teškom oko 5,1 milijardu evra za pomoć privredi u otklanjanju posledica epidemije novog korona virusa.\nRAD OD KUĆE I BEZ DIPLOME Ovo je lista 10 najplaćenijih poslova\nVrste poslova koje je moguće obavljati od kuće variraju od menadžera i supervizora do sve prodajnih agenata, a za većinu nije potreban završen fakultet.\nNAFTAŠI SU NAPRAVILI RAČUNICU Benzin je u Srbiji poskupeo za 13 DINARA, cena nafte u svetu opet pada, a ovo će biti EPILOG\nNekako smo mislili da će cena nafte na svetskom tržištu sada samo da raste jer je pad tražnje zbog korone bio i glavni okidač za istorijski niske cene barela. Sada se, međuitm, dešava neočekivano - nakon više nedelja kontinuiranog rasta, barel je ponovo pojeftinio. Istraživali smo znači li to i nove, povoljnije cene goriva u Srbiji.\nGDE NA KAMPOVANJE OVOG LETA Najviše kampera u Evropi u Francuskoj\nAko želite da kampujete u Evropi ovog leta, broj kampova u Evropskoj uniji (EU) koji su vam na raspolaganju je 28.400, objavio je danas evropski zavod za statistiku Eurostat.\n- Svim penzionerima i svima koji primaju socijalnu pomoć automatski ćemo uplatiti po 100 evra. Počinjemo od 15. maja, a onda ćemo preostalim punoletnim građanima dati mogućnost da se prijave da li žele 100 evra - rekao je ministar finansija u Vladi Republike Srbije Siniša Mali.\nPREVARANTI SE PREDSTAVLJAJU KAO BANKARI Upozorenje građanima: "Ne šaljite preko SMS pin, broj računa i JMBG"


"NAPADI I OPTUŽBE PARTIZANA POKAZUJU ODSUSTVO ZDRAVOG RAZUMA!" Oštar odgovor FSS-a nakon što su crno-beli započeli bojkot ove organizacije! - Sportal\nZlatna lopta FSS Foto: Stare Slike\nM.D.S. - Vest objavljena: 14:58 - 05.09.2020\nMnogo prašine u domaćem fudbalu podiglo je saopštenje koje su crno-beli objavili u petak, a dan kasnije stiže odgovor iz Fudbalskog saveza Srbije (FSS).\nPartizan je javno objavio da od sada bojkotuje rad krovne organizacije našeg fudbala, te je pozvao sve njegove ljude da daju ostavke na funkcije u Savezu.\nSaopštenje FSS-a prenosimo u celosti:\nFudbaleri Partizana slave pogodak protiv Vojvodine Foto: Stare Slike\n- Poštujući veliko ime i sve ono što je FK Partizan kroz svoju bogatu istoriju podario jugoslovenskom i srpskom fudbalu, a opet svesni trenutka u kojem se taj klub nalazi i sada već razočaravajuće alibi priče da je stalno neko drugi kriv za njihove probleme i neuspehe, želimo zbog istine da istaknemo važne činjenice.\nNapadi i optužbe na najboljeg srpskog arbitra Srđana Jovanovića pokazuju potpuno odsustvo zdravog razuma i realnosti, jer su sve analize, sa samo za rukovodstvo Partizana sporne utakmice sa Vojvodinom pokazale da je Jovanović u gotovo svim situacijama dokazao zašto je arbitar od imena, ugleda i velikog poverenja u UEFA, naravno i FSS. Podsetićemo javnost da Srđan Jovanović pripada elit-grupi najboljih evropskih sudija, da je tako krenuo stopama Milorada Mažića, znanjem i autoritetom zaslužio da bude glavni sudija finala Prvenstva Evrope U21 i U19, akter mečeva u Ligi Evrope i Ligi šampiona, a samo par dana posle utakmice na „Karađorđu“ dobio je poverenje UEFA da sudi meč Lige nacija između Islanda i Engleske. To ne može neko ko, kako navode u FK Partizan, vređa i omalovažava bilo koga od fudbalskih aktera.\nZahtev da Sudijska komisija javno objavi ocene svih sudija i eventualne sankcije, predstavlja elementarno nepoznavanje fudbala, propisa i načina funkcionisanja sudijskih organa, striktno definisanog UEFA sudijskom konvencijom. Sudijska komisija FSS radi u skladu sa pomenutom konvencijom, što znači da je njen rad pod direktnim nadzorom UEFA. Javno objavljivanje ocena sudija je najstrože zabranjeno u svim zemljama potpisnicama UEFA konvencije.\nI umesto pretnji i insinuacija, napada na sve i svakog, bilo bi dobro kada bi čelnici FK Partizan objasnili svojim navijačima, zašto nemaju podršku većine bivših čelnika svog kluba i velikih asova, kao i drugih klubova širom Srbije i kako su uspeli da uruše sve ono što su drugi stvarali decenijama. Sada već besmislenim saopštenjima u kojima preovladava samo alibi za nerad, neznanje i nemoć, seju mržnju među svojim pristalicama i na taj način ugrožavaju bezbednost ljudi iz Sudijske komisije.\nUmesto objašnjenja za preokrete i poraze u Novom Pazaru i u Novom Sadu, sada idu korak dalje i upiru prstom u Savez koji im je silnim novčanim pozajmicama pomogao i omogućio da funkcionišu, ali i da ne ostanu bez evropske licence. Podsećamo još jednom da FK Partizan već nekoliko godina unazad funkcioniše na sistemu stalnih pozajmica od strane Fudbalskog saveza Srbije, koje u ovom trenutku iznose oko milion evra.\nOvom prilikom apelujemo i na prvog čoveka Super lige Srbije Dragomira Lazovića da sazove hitnu sednicu Skupštine Zajednice superligaša i da se klubovi jasno odrede po ovim pitanjima i pretnjama koje stižu iz FK Partizan. Zbog saopštenja koja od starta sezone zagađuju fudbalsku javnost, niko ne obraća pažnju na mnogo golova, lepih poteza i kvalitetnih utakmica na terenima širom Srbije.\nZa čelnike FK Partizan svi su krivi što ne rade uspešno svoj posao, a posle svega viđenog, pre svega učestalih alibi napada, definitivno su oni ti koji nisu dorasli imena i ugleda jednog tako velikog kluba. FK Partizan je mnogo više od onoga što ga sada čini i predstavlja u liku i delu ljudi koji su u ovih nekoliko godina učinili nemoguće i klub tako velike tradicije sveli na kafanska saopštenja.\nFudbalski savez Srbije ostaje posvećen svim zdravim postulatima fudbalske igre, a odgovorne u FK Partizan pozivamo da sve nečasne ili sporne radnje koje narušavaju integritet takmičenja, momentalno prijave nadležnim organima FSS, policiji i tužilaštvu. Savez nikad neće dozvoliti da bude alibi za nečiji nerad, neznanje i neuspeh.\nI na kraju, povodom sramnog video snimka koji se pojavio na zvaničnom Tviter nalogu FK Partizan u kome je niz uvredljivih poruka na adresu FSS i sudija, moramo sa žaljenjem da konstatujemo da je pređena granica i učinjen opasan presedan koji može da izazove nesagledive posledice i ugrozi bezbednost ljudi iz Sudijske komisije. FSS poziva rukovodstvo Partizana koje je u prošlosti i samo bilo izloženo sličnim neprijatnostima da smire strasti i okrenu se fudbalu.\nDomaći fudbal Fudbalski savez Srbije


Kijev: Ruski konvoj neće biti pušten u Ukrajinu\nRuski konvoj sa 280 kamiona u kome je humanitarna pomoć, približava se ukrajinskoj granici, dok vlasti u Kijevu upozoravaju da ga neće pustiti u zemlju.\nUkrajinski premijer Arsenij Jacenjuk je osudio “cinizam” Rusije ističući da njegova zemlja može da primii bilo kakvu vrstu humanitarne pomoći samo od Međunarodnog crvenog krsta (ICRC).\nMinistar unutrašnjih poslova Arsen Avakov napisao je na Fejsbuku: “Nikakav putinovski ‘humanitarni konvoj’ neće biti pušten preko teritorije Harkovske oblasti. Provokacije ciničnog agresora na našoj teritoriji su nedopustive”.\nRuske vlasti ističu da je trasa konvoja dogovorena sa zvaničnim Kijevom i kada pređe ukrajinsku granicu nastaviće put pod nadzorom Međunarodnog crvenog krsta. ICRC je saopštio da su mu potrebne dodatne informacije o konvoju.\nUkrajina je juče saopštila da ruski kamioni sa humanitarnom pomoći neće ući na ukrajinsku teritoriju već će tovar biti pretovaren u vozila Međunarodnog komiteta Crvenog krsta na rusko-ukrajinskoj granici.\nUkrajinski i zapadni zvaničnici izražavaju bojazan da Rusija koristi humanitarnu pomoć kao pokriće za slanje vojnika u istočnu Ukrajinu.


Reagovanje povodom zlonamjernog iznošenja u javnost poluinformacija vezanih za socijalno stanovanje\nDužni smo svim građanima Zenice prenijeti informaciju u pravom obliku jer se ovih dana u javnost zlonamjerno plasira samo jedan dio te odluke.\nTačno je da je donesena ova Odluka iz razloga što se sve zgrade i stambene jedinice koje su dodjeljene za stanovanje moraju održavati ali Vas moramo upoznati i sa činjenicom da je prethodna vlast na čelu sa strankama i ljudima koji se ovih dana predstavljaju kao zaštitnici (SDA i A-SDA) te stanove dodjeljivali najmanje socijalnim kategorijama.\nLoše socijalno stanje svih naših građana se ovih dana politizira, nažalost od strane onih koji su ih i doveli u to stanje, pa se tako svjesno prešućuje da će Grad Zenica sa ili bez Zeničko-dobojskog kantona snositi te troškove za sve socijalne kategorije, među kojima su i Romi, i da je u Budžetu Grada Zenice namjenjeno 10.000 KM a da je u planu i da kanton izdvoji isto toliko.\nKlub vijećnika SDP-a je jedini na toj sjednici pripremio Amandman kojim smo tražili da to bude 0 KM, ali smo dobili garancije od Službe za boračko-invalidsku, socijalnu zaštitu, stambene poslove i društvene djelatnosti da niti jednan socijalno ugroženi korisnik neće plaćati ovu naknadu, ali je potrebno da se Odluka donese zbog zakonskih procedura koje to nalažu.\nStoga pozivamo sve socijalno ugrožene kategorije, koji koriste ove stanove da zajedno sa našim vijećnicima odemo do pomenute službe, obavimo razgovor i da dobiju pravu informaciju.\nZajedno sa predstavnikom nacionalnih manjina, Asimom Musićem, smo na pauzi sjednice analizirali informacije, te došli do zaključka da je ovo dobro riješenje jer se ne smije dopustiti da bilo ko živi u nehumanim uslovima, da Grad Zenica treba preuzeti obavezu održavanja tih prostorija za socijalne kategorije i da ne smijemo dopustiti da se od tih zgrada naprave nove „kasine“.\nNe trebamo građane podsjećati, i korisnici su sami svjedoci, da su zgrade na Bristu u kojima su smješteni članovi Romske populacije izgrađene od nekvalitetnih materijala i da se već sada nalaze u veoma lošem stanju.


Von der Leyen: Proces proširenja na Zapadni Balkan da bude ubrzan i održiv - N1\nVon der Leyen: Proces proširenja na Zapadni Balkan da bude ubrzan i održiv\nVijesti Autor:SRNA09. nov. 201909:37 > 09:41\nProces proširenja na Zapadni Balkan će u narednih pet godina morati da bude održiv i ubrzan, zasnovan na procjeni spremnosti na objektivnim kriterijumima za svaku pojedinačnu zemlju, rekla je Ursula von der Leyen, novoimenovani predsjednik Evropske komisije, u pismu Oliveru Varhelyi, novoimenovanom komesaru za proširenje.\nU pismu koje je upućeno 7. novembra navodi se da Evropska komisija proces proširenja mora održati kredibilnim, te istakla da će i njena komisija stajati iza prijedloga sadašnje komisije da se Sjevernoj Makedoniji i Albaniji dozvoli početak pregovora. Ona je navela da je evropska perspektiva za zapadni Balkan pomogla da se prevaziđu istorijske podjele i pokrenu suštinske političke i ekonomske reforme, kao i da je spoljni uticaj u regionu značajno porastao.\n“Vi bi trebalo da radite na ubrzavanju strukturalnih i institucionalnih reformi, sa snažnim fokusom na temelje vladavine prava, ekonomski razvoj i reformu javne administracije. Očekujem da podržite sve napore u borbi protiv korupcije u cijelom regionu i sve napore za dobrosusjedske odnose i rješavanje međusobnih sporova”, napisala je Ursula von der Leyen u pismu Varhelyiu.\n“Ne smije biti prostora sumnjama u naše ponašanje i integritet. Kodeks ponašanja za komesare mora da postavi standarde i pravila koja se moraju poštovati. Vaša dužnost je da trošenje novca s kojim ćete raspolagati bude na korist poreskih obveznika i da slijedi principe odgovornog finansijskog postupanja“, naglasila je ona.\nUrsula von der Leyen je istakla da očekuje odgovorno korišćenje instrumenata pretpristupne pomoći, kreativan i inovativan pristup pri njihovom korišćenju, kao i podršku korišćenju javno-privatnog partnerstva u njihovoj realizaciji, bez detaljnijeg objašnjenja na šta se ovo konkretno odnosi.\n“U konsultacijama s visokim predstavnikom za spoljne poslove i potpredsednikom Komisije postaraćete se da koordinišete Vaše aktivnosti s Evropskom ekonomskom zonom. Predstavljaćete komisiju u Savjetu EU za spoljne poslove i koordiniraćete prisustvovanje drugih članova Evropske komisije, u skladu sa potrebama“, rekla je ona, uz napomenu da će Varhelyi slijediti uputstva Josepha Borela, visokog predstavnika EU za spoljne poslove, koji će mu pružiti podršku u njegovom poslu.


Sve lekcije>\tRestauracija AD DS>\nRestauracija aktivnog direktorijuma\nPostoje dva razloga zašto bismo radili restauraciju aktivnog direktorijuma. Prvi razlog je neupotrebljivost baze podataka aktivnog direktorijuma koja se najčešće dešava u slučaju da Hard disk na domenskom kotroleru prestane sa radom ili u slučaju da je baza podataka uništena i ne može da se učita. Drugi razlog je kreiranje problema ljudskom greškom koji se odnose na Directory Information. Na primer, ako je neko obrisao organizacionu jedinicu koja sadrži nekoliko stotina korisničkih naloga i nekoliko stotina grupa, moraćemo da odradimo restauraciju što je mnogo lakša i brža Troubleshooting opcija od ponovnog kreiranja svih objekata koji nedostaju.\nAko odrađujemo restauraciju aktivnog direktorijuma zbog toga što je baza podataka na jednom od domenskih kontrolera beskorisna i neupotrebljiva, imamo dve opcije. Prva opcija je da uopšte ne odrađujemo restauraciju aktivnog direktorijuma na Target serveru, nego da kreiramo drugi domenski kontroler promocijom novog servera koji radi na Windows Server 2008 sistemu u domenski kontroler. Na ovaj način, restauriraćemo funkcionalnost domenskog kontrolera umesto restauracije aktivnog direktorijuma na specifičnom domenskom kontroleru. Druga opcija za popravku baze podataka aktivnog direktorijuma je popravka (Repair) servera koji ne radi kako treba i nakon popravke odraditi restauraciju baze podataka aktivnog direktorijuma na tom serveru. U ovom slučaju, trebalo bi da odradimo neautoritativnu restauraciju. Neautoritativna restauracija restaurira bazu podataka aktivnog direktorijuma na domenskom kontroleru i nakon toga sve promene koje su odrađene od poslednjeg Backup-a biće replicirane na restaurirani domenski kontroler.\nAko odrađujemo restauraciju aktivnog direktorijuma iz razloga što je neko obrisao veliki broj objekata u direktorijumu, imamo samo jedan način kojim možemo da odradimo restauraciju informacija. Odradićemo restauraciju baza podataka aktivnog direktorijuma na jednom od domenskih kontrolera koristeći Backup kopiju koja sadrži obrisane objekte. Nakon toga biće potrebno da odradimo autoritativnu restauraciju. U toku autoritativne restauracije, restaurirani podaci su markirani tako da će biti replicirani ka svim ostalim domenskim kontrolerima, i time će biti obrisana promena koja je obrisala objekte u aktivnom direktorijumu.\nRestauracija aktivnog direktorijuma kreiranjem novog domenskog kontrolera\nJedna od opcija za restauraciju domenskog kontrolera je izgradnja novog domenskog kontrolera koji će zameniti pokvareni DC. Ako jedan od domenskih kontrolera padne, možemo da izgradimo novi server na kom radi Windows Server 2008 i aktivni direktorijum ili možemo da iskoristimo već postojeći server koji bi trebalo da promovišemo u domenski kontroler. Nakon toga bi trebalo da iskoristimo normalnu replikaciju aktivnog direktorijuma da bismo popunili bazu podata aktivnog direktorijuma na novom domenskom kontroleru.\nKreiranje novog domenskog kontrolera je najbolja solucija u sledećim situacijama:\nImamo dostupan domenski kontroler koji je dodatni kontroler pokvarenom serveru. Ovo je apsolutan zahtev. Ako nemamo još jedan domenski kontoler koji je u funkciji i koji je dostupan kao replikacioni partner, u tom slučaju jedina opcija bi nam bila da odradimo restauraciju baze podataka na novom ili na popravljanom domenskom kontroleru.\nVreme koje je potrebno za izgradnju novog domenskog kontrolera i replikacija informacija sa drugog domenskog kontrolera je manje od vremena koje nam je potrebno za popravku pokvarenog domenskog kontrolera i restauraciju baze podataka. Ova kalkulacija direktno zavisi od veličine baze podataka aktivnog direktorijuma, zatim od brzine mrežne konekcije između domenskih kontrolera, i brzine u kojoj možemo da ponovo izgradimo (Rebuild) i restauriramo domenski kontroler. Ako imamo relativno malu bazu aktivnog direktorijuma (manju od 100mb) i drugi domenski kontroler se nalazi u istoj lokalnoj mreži (LAN), kreiranje drugog domenskog kontrolera i replikacija baze podataka će biti brži metod od metoda u kom bismo odradili popravku pokvarenog domenskog kontrolera i restauraciju baze podataka. Ako imamo veliku bazu podataka ili ako nam se jedini dostupni replikacioni partner nalazi u drugom sajtu koji je povezan preko Alow Wide Area network konekcija (WAN), popravka i restauracija pokvarenog domenskog kontrolera je obično mnogo brži metod.\nNe možemo da popravimo pokvareni domenski kontroler. Iako je moguće odraditi restauraciju Windows Server 2008 bazu podataka aktivnog direktorijuma na server koji ima drugačiju hardversku konfiguraciju od originalnog domenskog kontrolera, ovaj proces je obično komplikovan i može da traje jako dugo. Ako ne možemo ponovo da izgradimo pokvareni server sa sličnim hardverom, izgradnja novog domenskog kontrolera je obično mnogo brži metod popravke domenskog kontrolera.\nKreiranje novog domenskog kontrolera nije dobra opcija kada moramo da uradimo određene promene da bismo podržali novi domenski kontroler. Jedan od primera je posedovanje aplikacija koje su konfigurisane da koriste specifičan domenski kontroler. Rekonfiguracija ovih aplikacija da koriste novi domenski kontroler može da traje duže od popravke i restauracije pokvarenog domenskog kontrolera. Problemi sa rekonfiguracijom aplikacija mogu se zaobići koristeći Host imena umesto IP adresa u konfiguraciji aplikacija. Rekonfiguracija DNS zapisa za Host imena je brz metod za početak korišćenja IP adresa novog domenskog kontrolera ili alternativnog domenskog kontrolera.\nDa bismo izgradili dodatni domenski kontroler koji treba da zameni pokvareni server, potrebno je koristiti postojeći server Windows Server 2008 (ili izgraditi poptpuno nov server) i promovisati ga u domenskog kontrolera. Ako je pokvareni domenski kontroler bio globalni katalog (GC) server ili ako je posedovao jednu od Operation Master uloga, moraćemo da obratimo pažnju na to i moraćemo da odradimo restauraciju ove fukcionalnosti.\nAko izaberemo metod da izgradimo novi domenski kontroler, i dalje ćemo morati da uklonimo stari domenski kontroler iz direktorijuma i iz DNS-a. Ako planiramo da iskoristimo ime pokvarenog domenskog kontrolera za novi domenski kontroler, moramo da očistimo direktorijum koristeći Ntdsutil pre startovanja Recovery procesa, Ako koristimo različito ime za novi domenski kontroler, možemo da očistimo direktorijum nakon instalacije.\nNeautoritativna restauracija aktivnog direktorijuma\nOvaj tip restauracije se odrađuje u dve situacije. Kada je baza podataka aktivnog direktorijuma na serveru neupotrebljiva, tada će odrađivanje neautoritativne restauracije ponovo kreirati bazu podataka koja će biti u funkcionalnom stanju. Kada odrađujemo Full (kompletan) oporavak domenskog kontrolera, takođe koristimo neautoritativnu restauraciju aktivnog direktorijuma.\nAko smo odradili određene promene u aktivnom direktorijumu nakon poslednjeg Backupo-a, Backup traka neće sadržati te promene. Ipak, drugi domenski kontroleri u domenu će imati najnovije informacije. Ako ponovo izgrađujemo domenski kontroler jer nam je server pokvaren, domenski kontroler bi trebalo da dobije sve nove promene od svog replikacionog partnera nakon kompletnog Restore procesa. Da bi ovo moglo da se odradi moramo da odradimo neautoritativnu restauraciju.\nDa bismo odradili neautoritativnu restauraciju aktivnog direktorijuma, moramo da imamo dobar Backup svih kritičnih volumena na domenskom kontroleru. Boot-ujemo kompjuter u Directory Services Restore Mode (DSRM), odradimo restauraciju System State-a koristeći Wbadmin.exe i nakon toga restartujemo Windows Server 2008 normalno. Nakon restartovanja domenskog kontrolera, on će se konektovati na svoje replikacione partnere i počeće sa ažuriranjem svoje baze podataka da bi reflektovao dve domenske informacije koje su modifikovane od poslednjeg Backup-a.\nDSRM je verzija Safe Mode-a za domenske kontrolere u kom je aktivni direktorijum stopiran. Ovaj Mode je potreban da bismo mogli da izvršimo restauraciju domenskog kontrolera. Da bismo se ulogovali u DSRM, moramo da koristimo DSRM administratorski nalog koji se kreira u toku instalacije aktivnog direktorijuma. Ovaj lokalni administratorski nalog se kreira u toku instalacije aktivnog direktorijuma na domenskom kontroleru. Lozinka se podešava u roku instalacije i nije ista kao lozinka Domain administratora.\nAutoritativna restauracija aktivnog direktorijuma\nAutoritativna restauracija je potrebna u situacijama u kojim oporavljamo obrisane objekte. Na primer, ako neko obriše organizacionu jedinicu koja sadrži nekoliko stotina korisnika i grupa, ne želimo da naš kompjuter jednostavno odradi restart i počne sa replikacionim procesom sa svojim replikacionim partnerima. Ako ovo uradimo, domenski kontroler će dobiti informacije da je organizaciona jedinica obrisana sa njegovih replikacionih partnera i ako otvorite Active Directory User and Computers ponovo, organizaciona jedinica će biti ponovo obrisana.\nU ovom scenariju moramo da iskoristimo autoritativnu restauraciju baze podataka aktivnog direktorijuma da bismo osigurali da će restauracija organizacione jedinice biti replicirana na svim replikacionim partnerima u aktivnom direktorijumu. Kada odrađujemo autoritativnu restauraciju, odrađujemo restauraciju Backup kopije koja sadrži potrebnu organizacionu jedinicu i nakon toga prisilimo da ti restaurirani podaci budu replicirani ka svim domenskim kontrolerima. Primoravanje replikacije se odrađuje manipulacijom Update Sequence Number (USN) za restaurirane informacije. Po defoltu, kada odrađujemo autoritativnu restauraciju, USN na restauriranim objektima se povećava za 100000 tako da restaurirani objekt postaje autoritativna kopija za ceo domen.\nAutoritativna restauracija može da rezultuje prekinutim poverenjem (Relationships) između domena i kompjuterskih naloga. Kada je kompjuter koji radi na Windows NT, Windows 2000, Windows XP, Windows Server 2003 dodat u domen, kreira se lozinka koja je poznata samo domenskom kontroleru i kompjuteru koji je član domena. Ipak, po defoltu, lozinka se menja na svakih 30 dana.\nKada odrađujemo autoritativnu restauraciju, ona smešta lozinke o poverenju (Trust Passwords) koje su se koristile u vreme odrađivanja Backup-a. Ako je kompjuter član domena u međuvremenu pregovarao o novoj lozinci za poverenje između domena kompjuter član domena će pasti (Fail). NT Lan Manager (NTLM) poverenje između domena aktivnog direktorijuma i Windows NT domena koristi sličan proces za održavanje poverenja, ova poverenja takođe mogu da se prekinu u slučaju restauracije stare lozinke. Poverenje između domena može da se izgradi koristeći NetDom alatku za komandnu liniju ili uklanjanjem radne stanice iz domena i zatim ponovo učlanjenje te iste radne stanice u domen.\nRestauracija AD DS 1\nRestauracija AD DS 2\nRestauracija AD DS 3


Animirana avantura "Tom i Džeri" u Cineplexx-u - www.kragujevcanka.rs\nKultura, Mamin dnevnik\nAnimirana avantura “Tom i Džeri” u Cineplexx-u\nVerovatno najpoznatije rivalstvo među animiranim likovima je ono između plavog mačka Toma i smeđeg miša Džerija. Decenijama unazad zabavljaju nas svojim ludorijama na malim ekranima, a sada konačno njihove avanture moćemo pratiti i na velikom platnu Cineplexx Kragujevac Plaza bioskopa.\nPorodični dan u uz sinhronizovanu animiranu avanturu „Tom i Džeri” zakazan je za nedelju, 21. februar, od 12 do 17 sati, uz poklone za najmlađe posetioce i mnogo zabave uz avanture naših omiljenih crtanih junaka.\nSjajni pokloni očekuju najmlađe posetioce, pa će tako svi mališani uz kupljenu ulaznicu dobiti masku za lice sa likom Toma ili Džerija, kao i NIVEA kremicu za mnogo zabave i negovane ručice. Dvoje najsrećnijih Cineplexx će obradovati knjigom koju poklanja Evrobook, iz edicije „Tom i Džeri”. To nije sve, jer vas očekuju i časopisi „Zeka” ili „Bubamara”.\nJedno od najomiljenijih rivalstava u istoriji ponovo oživljava kad se Džeri useli u najlepši hotel u Njujorku uoči „venčanja veka”, prisiljavajući očajnog organizatora venčanja da hitno zatraži nužne mere.\nKloi Grejs Morec nalazi se u ulozi tek zaposlene Kajle, koja ima zadatak da reši problem glodavaca u hotelu pre važnog događaja. Kajla za pomoć uzima Toma kako bi zajednički zaustavili nestašnog Džerija. Sledi naravno epska bitka mačke i miša koja preti da uništi njenu karijeru, venčanje, a moguće i ugled samog hotela. No, uskoro se pojavljuje još veći problem: zlobni i ambiciozni zaposleni koji se urotio protiv njih troje.\nU sinhronizaciji filma na srpski jezik, učestvovali naši poznati glumci Jelena Rakočević, Boris Milivojević, Marko Marković, Uroš Jovčić, Bojan Perić, Jelena Jovičić, Milutin Milošević, Tomaš Sarić, Vladislava Đorđević, Mina Sovtić, Branko Jovanović, Milan Tubić i Peđa Damjanović.\nOtvorena izložba „Ratna slika Srbije u Drugom svetskom ratu“\nKako da naučite dete da zavoli učenje


subota, 22. januar 2022. 11:26h\nZimska služba u Pančevu čisti puteve prvog prioriteta Pančevo MOJKraj\nSlave Bojadžievski, direktor JP „Urbanizam“ iz Pančeva kaže da bi prema prognozi sneg trebalo da prestane da pada do 14 sati.\nNa terenu je trenutno sedam vozila koji čiste puteve prvog prioriteta kako u gradu, tako i selima na teritoriji grada Pančeva kako bi se obezbedilo normalno funkcionisanje saobraćaja. Pratimo situaciju i ukoliko sneg nastavi da pada i posle 14 sati, dići ćemo pripravnost zimske službe u treći stepen, ili četvrti ukoliko to bude zahtevalo stanje na terenu. Osnovni prioritet je čišćenje ulica prvog prioriteta i opštinskih puteva na teritoriji Pančeva, kako bismo obezbedili nesmetano funkcionisanje svih delova grada. Istovremeno se čiste kako ulice u samom Pančevu, tako i ulice u naseljenim mestima. Tretiraju se ulice prvog prioriteta i sve ulice su prohodne, kaže Slave Bojadžievski.\nAutobusi „Pantransporta“ za sada saobraćaju po aktuelnom redu vožnje, bez izostanaka i kašnjenja.\nPredstavnici MZ Kotež, "Urbanizma" i "Vodovoda" rade na rešavanju problema parkinga u naselju\nAktivisti SNS u Pančevu očistili prilaze javnim ustanovama u svojim naseljima


MMF spreman pomoći BiH | Zvornik Danas\nSARAJEVO – Međunarodni monetarni fonda /MMF/ je spreman pomoći BiH u rješavanju posljedica nedavne prirode katastrofe, izjavio je šef Misije MMF-a za BiH Ron van Roden po okončanju posjete misije ove finansijske institucije Banjaluci i Sarajevu.\nU saopštenju MMF-a podsjeća se da je misija, koju je predvodio Van Roden, posjetila Banjaluku i Sarajevo od 21. do 30. maja da bi razgovarala o posljednjim ekonomskim dešavanjima i politikama vezanim za šesti i sedmi pregled u sklopu stendbaj-aranžmana za BiH.\n„Misija želi izraziti saosjećanje sa svima koji su pogođeni nedavnom prirodnom katastrofom. Jasno je da su poplave u velikom dijelu zemlje, kao i klizišta, izazvali velike štete i probleme“, rekao je Van Roden po okončanju posjete BiH.\nIako se procjena štete i dalje radi, prema riječima šefa Misije MMF-a za BiH, očekuje se da će se tempo ekonomskog rasta značajno usporiti tokom ove godine.\n„Nivo usporavanja će zavisiti od brzine mobilisanja međunarodne podrške za rekonstrukciju“, rekao je Van Roden.\nBudžeti u BiH će biti izloženi značajnom padu prihoda te potrebama za dodatnim finansiranjem.\nDa bi pomogli u kontinuiranom obezbjeđivanju funkcionisanja vlada, misija MMF-a je postigla dogovor sa predstavnicima vlasti o nizu mjera koje se fokusiraju na poboljšanje naplate poreza i očuvanje integriteta finansijskog sistema koje će, ukoliko se provedu, obezbijediti da Izvršni odbor MMF-a razmotri kombinovani šesti i sedmi pregled u sklopu stendbaj-aranžmana.\nUzimajući u obzir hitnost i veličinu finansijskih potreba BiH, a uslovljeno odobrenjem uprave MMF-a, osoblje ove monetarne institucije će Izvršnom odboru predložiti povećanje iznosa koji će se okončanjem pregleda staviti na raspolaganje BiH sa 84,55 miliona specijalnih prava vučenja, što je oko 90 miliona evra, na 169,1 miliona specijalnih prava vučenja, odnosno oko 180 miliona evra.\nOsoblje MMF-a će u narednom periodu i dalje usko sarađivati sa vlastima i međunarodnom zajednicom, kako budu dolazile nove informacije, na procjeni i rješavanju finansijskih potreba BiH.


Rezultati „Ankete poslodavaca 2014.“ › Made-in-Germany.rs\nCilj ankete jeste identifikacija neusklađenosti ponude i tražnje za radnom snagom u pogledu zanimanja, posebnih znanja i veština, kako bi se na osnovu toga kreirale mere, prevashodno obrazovne, za prevazilaženje jaza i smanjenje strukturne nezaposlenosti.\nNacionalna služba za zapošljavanje predstavila je rezultata anketiranja potreba poslodavaca u 2014. godini. Nacionalno istraživanje među poslodavcima u Srbiji – „Anketa poslodavaca“, sproveo je tim Nacionalne službe za zapošljavanje u saradnji sa projektom „Podrška kreiranju politike zapošljavanja zasnovanom na podacima“, koji finansira Evropska unija, saopštava NSZ.\nOvo je četvrta po redu anketa ovog tipa koja se sprovodi u Srbiji na godišnjem nivou, a istraživanjem je bilo obuhvaćeno oko 7.300 kompanija. Podaci o aktuelnoj tražnji poslodavaca u Srbiji prikupljeni su iz svih sektora delatnosti (izuzev državne uprave i ustanova obaveznog socijalnog osiguranja, obrazovanja, ostalih uslužnih delatnosti, delatnosti domaćinstava i eksteritorijalnih organizacija) za određenim zanimanjima, znanjima i veštinama na tržištu rada, kao i o planovima kompanija za smanjenje, odnosno povećanje broja svojih zaposlenih u 2014. i 2015. godini.\nInformacije prikupljene anketom biće korišćene za izradu aktivnih mera politike zapošljavanja, u okviru Nacionalnog akcionog plana zapošljavanja (NAPZ), razvoja lokalnih akcionih planova zapošljavanja, razvoja budućih projekata finansiranih od strane IPA fondova EU, kao i za usklađivanje obrazovnog sistema sa potrebama tržišta rada. Kako se naglašava, rezultati ankete koji prikazuju potrebe poslodavaca za određenim veštinama imaju poseban značaj u planiranju usluga za nezaposlene i poslodavce na lokalnom nivou, zbog čega je izrađeno ukupno 30 lokalnih izveštaja o anketi.\nPredstavljeni rezultati „Ankete poslodavaca 2014.“ pokazuju da su stopa kreiranja i gašenja poslova 7,7%, odnosno, 8,1%, što daje blago negativnu neto stopu kreiranja poslova od -0,4% u 2014. godini. Prognozirana stopa za narednu godinu je pozitivna i iznosi 2,6%. Istraživanje je pokazalo i da se rast zapošljavanja u 2014. očekuje u sektoru trgovine (4.7%), transporta (0.9%) i drugih uslužnih delatnosti (0.3%). Pad je predviđen u poljoprivredi (-3.5%), rudarstvu (-2.6%), proizvođačkim delatnostima (-2.3%), građevini (-3.8%) i finansijskim uslugama (-1.0%).\nU 2015. predviđa se neto stopa kreiranja poslova od 2,6%, a rast zaposlenosti predviđen je u svim makrosektorima, osim u rudarstvu, gde je procenjena stopa rasta -0,1%. Iznad proseka, očekivane stope rasta registrovane su u makrosektorima – prerađivačka industrija (3,4%), trgovina (3,9%) i ostale uslužne delatnosti (5,4%).\nRast zapošljavanja u 2014. očekuje se u regionu Beograda (0.7%,) i Vojvodine (1.0%). Skoro neutralna stopa rasta, od 0,1%, očekuje se u Južnoj i Istočnoj Srbiji, dok se negativna stopa rasta očekuje u regionu Šumadije i Zapadne Srbije, od -1,5%. U narednoj godini natprosečna stopa rasta očekuje se u regionu Vojvodine (3,3%).\n„Anketa poslodavaca 2014.“ otkriva potrebe srpskog tržišta rada\nStopa nezaposlenosti 20,3%, „na crno“ radi 21%\nNezaposlenost u Srbiji pala na 17,6%\nOd MiG na 13/07/2014 / Investicije, Tržište rada / Ostavite komentar\nU Srbiji 183.508 ljudi uplaćuje privatne penzije\n„Lufthanza“ i „Er Čajna“ osnivaju aviokompaniju


Članovi Udruženja „Roditelji nestalih beba Srbije“ traže poseban zakon koji će se odnositi samo na nestale bebe i uvođenje video nadzora u porodilišta.\nO krađi novorođenčadi u Srbiji nadležni godinama uglavnom izbegavaju da govore. Anketni odbor, koji je Skupština Srbije osnovala pre skoro 10 godina, nije rasvetlio da li se kradu bebe u porodilištima širom zemlje.\nUdruženje koje okuplja roditelje nestalih beba zahteva uvođenje posebnog zakona koji bi omogućio da se spreče zloupotrebe.\nOni traže donošenje posebnog zakona i primenu iskustava iz inostranstva.\nČačarević je rekao da je nedavno u Njujorku razgovarao u Komitetu UN za ljudska prava sa šefom tima Leonardom Kastiljom, kojem je izneo probleme u vezi sa nestalim bebama iz srpskih porodilišta i predočio mu da je za poslednjih 10 godina podneto više od 1.500 prijava.\nPrema njegovim rečima, od tih prijava nijedna nije procesuirana i nema nijednog epiloga na sudu. Za greške lekara podneto je samo šest krivičnih prijava, dodao je on.\nU tim procesima donete su samo prvostepene, ali ne i pravosnažne presude, kaže Čačarević koji je, kako je rekao, takođe otac bebe koja je nestala. On je najavio i formiranje posebnih timova koji će 24 sata biti mobilni na teritoriji Srbije i koje će u svakom trenutku, ukoliko ih roditelji pozovu, moći da uzmu bris za DNK analizu.\nTa analiza, dodao je, biće rađena u laboratorijama van zemlje zbog, kako je naglasio, lošeg iskustva koje je Udruženje imalo.\n"Radili smo šest DNK analiza u privatnim klinikama u Srbiji i razultati svih šest su bili negativni, a kada smo ih uradili u Beču, rezultati su bili pozitivni", rekao je Čačarević.\nOna je rekla i da je rad anketnog odobora rezultirao donošenjem izmena Zakona o zdravstvenom osiguranju i zdravstvenoj zaštiti, koje su dale pravo roditelju ili bliskom srodniku da ima uvid u medicinsku dokumentaciju, kao i da vidi svoju bebu, ukoliko je umrla.\nU Udruženju roditelja tvrde da je najveći problem u pravosuđu, pre svega u tužilaštvu, koje sporo ili nikako ne reaguju na podnete prijave, pa pojedini slučajevi decenijama ne dobijaju epilog.


Vlada u Atini je potvrdila da će Grčka otvoriti srednje škole od sljedeće nedjelje uprkos nedavnom rekordnom broju novih dnevnih slučajeva zaraze, u čemu se najviše oslanja na besplatne kućne komplete za samotestiranje na Kovid 19.\nRojters prenosi da je grčka vlada započela masovnu distribuciju kompleta za kućno testiranje na virus korona za koje se nada da će pomoći u kontroli pandemije i ponovnom otvaranju ekonomije.\nMinistarka prosvjete Niki Kerameos najavila je da će srednje škole ponovo početi sa nastavom od 12. aprila, ali pod uslovom da i učenici i nastavnici nose maske i najmanje se dva puta nedjeljno testiraju na Kovid 19, navodi agencija.\nRojters prenosi da su besplatni kompleti za kućno testiranje, koji su prvobitno bili rezervisani samo za tu namjenu pre masovne distribucije svim odraslim osobama, počeli da se pojavljuju danas u apotekarskim radnjama.\n"Ovo je ogroman projekat u kome Grčka prednjači", naglasio je zamjenik ministra zdravlja Vasilis Kontozaminis, navodi agencija.\nGrčki zvaničnik je dodao da je već dostupno 2 miliona kompleta za samotestiranje, a da će novih 7 miliona stići u apoteke do kraja sljedeće nedjelje.


Рубрика: Политика, Актуелно Аутор: новинарство пута прочитано Датум: 15.10.2008 Одштампај\nNovi Sad, Beograd — Posle višečasovne rasprave poslanici Skupštine Vojvodine usvojili su oko ponoći Predlog novog statuta Pokrajine, samo dan pre isteka ustavnog roka.\nPredsednik Skupštine Vojvodine Šandor Egereši izjavio je danas da je „posebno zadovoljan“ zbog velikog broja poslanika u Skupštini Vojvodine koji su podržali novi pokrajinski Statut.\nEgereši je ocenio da je takav način glasanja zapravo „jasna slika političke volje u pokrajinskom parlamentu i dokaz evropskog opredeljenja“, saopšteno je iz njegovog kabineta.\nDodao je da je posebno ponosan na činjenicu da, zahvaljujući novom Statutu, u Vojvodini više ne postoji pojam „nacionalne manjine“, niti postoje građani prvog i drugog reda, već ravnopravne nacionalne zajednice.\n„Srbija je novim Ustavom sasvim dovoljno zakopčala svoj interes, jer sledi potvrda tog statuta u Skupstini Srbije, a iza toga postoji i mogućnost ustavne i zakonske zaštite koje su najavile stranke poput Demokratske stranke Srbije i Srpske radikalne stranke“, rekao je Bajatović novinarima u parlamentu.\nOn je objasnio da će tek posle toga biti urađena „konačna verzija statuta“ koja će rešiti sve dileme i biti u funkciji kuturnog i ekonomskog razvoja Srbije u celini.\n„Kada se pojavio nacrt Statuta, SRS je upozorila da je to početni korak ka federalizaciji Srbiji i da Boris Tadić time nanosi neprocenjivu štetu Srbiji, tako što će u jednom momentu na osnovu tog Statuta Vojvodina krenuti istim putem kao što su to radile bivše republike Jugoslavije, pa posle i Crna Gora“, kazao je Todorović.\nFunkcioner radikala je novinarima u Skupstini Srbije rekao da se sve radi u skladu sa ciljem koji imaju SAD i EU – da se Srbija „dezintegriše i svede na granice beogradskog pašaluka“.\nPoslanik Demokratske stranke Srbije Zoran Ssami ocenio je danas da je Predlog statuta Vojvodine „loš tekst“, koji nije u saglasnosti sa Ustavom Srbije, i da je plod nagodbe stranaka na vlasti.\nOn je novinarima u Skupštini rekao da smatra da je u izradi statuta „postojala nagodba partija koje su u Srbiji na vlasti“, a da će „DSS ostati pri svojim stavovima u vezi s tim dokumentom“.\n„DSS će na sednici Skupštine Srbije izneti svoje stavove i ne znam kako će se ponašati skupštinska većina. Ako ima neke mudrosti, nadam se da će uvažiti naše zahteve, a ako nema, onda će pravolinijski da nastave“, rekao je Šami.\n„Ustavni sud bi trebalo da i sam zbog ovolike zabrinutosti javnosti, zbog istorije Srbije u kojoj je sve počinjalo ovakvim odlukama, zaseda i da donese odluku, da smiri strasti i da kaže da li jeste ili nije u skladu sa Ustavom“, kazao je Nikolić novinarima u Skupštini Srbije.\n„Očigledno je da je u Vojvodini sada neki talas separatizma“, dodao je Nikolić.\n« « Претходне вести: Tranzicija “Slomljene kičme“!\nНаредне вести: Borba za tron patrijarha » »


Novi protest u Nišu, okupljeni traže strože zakone za bahatost u saobraćaju – Otvoreno\nNaslovnaVestiNovi protest u Nišu, okupljeni traže strože zakone za bahatost u saobraćaju\nNovi protest u Nišu, okupljeni traže strože zakone za bahatost u saobraćaju\nJedan od učesnika protesta, Goran Mladenović, rekao je da „voziti velikom brzinom i ubiti nekoga ne može da bude saobraćajni prekršaj, već krivično delo sa adekvatnom kaznom“.\n„Saobraćajnih nesreća je bilo i biće, ali kada neko napravi udes pod dejstvom droge, alkohola ili zbog prebrze vožnje, mora da odgovara za ubistvo“, istakao je Mladenović.\nOn je naglasio da je veliki problem društva i to što zakoni koji su na snazi nisu isti za sve i ne primenjuju se jednako.\nMladenović je naglasio da veliki broj kazni koje su proteklih dana policajci napisali vozačima u Nišu, „neće ništa suštinski rešiti“.\n„To što su pisali kazne za prljave tablice i zastarelu prvu pomoć neće rešiti problem. Svake noći na Bulevaru Medijana čujemo vozila koja ‘arlauču’ i prolaze neverovatnom brzinom. Radar je na Bulevaru Medijana samo od 11 do 14 sati i ta mera je nikakva“, izjavio je Mladenović.\nMilan Miljković rekao je da su se građani okupili kako bi inicirali promenu zakona i tretiranje saobraćajnih nesreća kao krivičnih dela, a ne saobraćajnih prekršaja. Prema njegovim rečima, niko od građana ne učestvuje u protestu iz političkih razloga, već zato da bi deca mogla da šetaju gradom bez opasnosti da će neko od vozača da ih „pokosi“.\n„Da li je to što je ovih dana saobraćajna policija kaznila 1.700 naših sugrađana, kazna za to što smo kao građani izašli i zatražili da se nešto promeni u cilju veće bezbednosti naše dece“, istakao je Miljković.\nUčesnici protesta su mirnom šetnjom od Sinđelićevog trga preko Bulevara Zorana Đinđića stigli do Bulevara Medijana i mesta na kojem je 4. januara, „audi“ usmrtio pešake Andreja Prekljušaja (12) i Dejana Ilića (48).\nGrađani su na mestu nesreće zapalili sveće i najavili da će se na Bulevaru Medijana ponovo, četvrti put, okupiti naredne subote u 15 sati.


Strah od rata za kvadrate - BGnekretnine blog\nStrah od rata za kvadrate\nkamatna stopa, Kreditni biro udruženja banaka, Narodna banka Srbije, stambeni krediti\nKrediti, Novosti 015 Sep 2015\nKamate na stambene kredite nikada nisu bile niže, ali malo ko se odlučuje na ovaj dugoročni zajam. Iako stambena pozajmica može da se dobije po kamati manjoj od četiri odsto, podaci Kreditnog biroa udruženja banaka pokazuju da stanovništvo više vraća nego što uzima nove stambene kredite. Tako je do juna ove godine odobreno stambenih zajmova u vrednosti od 377 milijardi dinara, ali ovaj iznos se u julu smanjio za oko tri milijarde dinara.\nOd 2002. do danas banke su plasirale 100.000 stambenih kredita, od čega je 90.000 osigurano kod Nacionalne korporacije. Prava ekspanzija ovih zajmova bila je u periodu od 2006. do 2008. godine kada je odobreno više od 20.000 stambenih pozajmica u švajcarskim francima i oko 33.000 u evrima. Nakon izbijanja svetske finansijske krize uzimanje stambenih zajmova je vraćeno na uobičajeni godišnji nivo od oko 7.000 ovih pozajmica. U poslednje dve godine interesovanje za stambene pozajmice je spaslo, pre svega zbog malih plata i neizvesnosti da li će se zadržati radna mesta. Takođe je porastao stepen nenaplativih stambenih kredita, a mnoge banke su aktivirale hipoteke.\n- U Srbiji je došlo do pada kreditne aktivnosti generalno, tako da ni stambeni zajmovi više nisu aktuelni - kaže Mlađan Kovačević, ekonomista. - Građani su uzdržani prilikom zaduživanja, jer ne znaju da li će imati redovne plate ili će ih uopšte primati. Ni pristupačne kamate, kao i niže cene nekretnina, nisu podsticaj da građani rešavaju svoje stambene probleme uz kredit.\nNarodna banka Srbije je sprovela anketu među bankama o njihovoj kreditnoj aktivnosti i utvrđeno je da je došlo do ublažavanja uslova za odobravanje zajmova. Na to je uticala konkurencija među bankama, ali i niža cena izvora za kredite.\n- Mada se ne očekuje poboljšanje situacije na tržištu rada u pogledu zarada i zaposlenosti u narednom periodu, banke smatraju da će doći do rasta svih zajmova, osim stambenih, navodi NBS. - Veliki broj banaka navodi da su smanjile marže, a manji broj i provizije i naknade, što bi trebalo da utiče na povećanje kreditne aktivnosti, ali to će se tek videti.\nNe gube svi bankari nadu. Kako ističu u Intezi, jednoj od banaka koja su odobrile najviše stambenih kredita, lane je plasirala ovih pozajmica u vrenosti većoj od 151 milion evra. Ove godine očekuju porast, jer su obezbedili još povoljnije izvore za finansiranje ove vrste zajmova, tako da klijentima mogu da ponude još povoljnije uslove.\nBanke se u poslednjih mesec dana utrkuju koja će ponuditi niže kamate na stambene kredite. Marže su spuštene sa 4,50 ili 4,80 odsto na čak 3,25 odsto, tako da se ovaj zajam može uzeti po ceni manjoj od četiri odsto. Neke banke su ukinule prateće troškove, kao što su obrada kredita i godišnje naknade za praćenje zajma.


Golovi su kod njih sasvim normalna pojava! - Sportske novosti\nNaslovna Fudbal H2H Fudbal Golovi su kod njih sasvim normalna pojava!\nGolovi su kod njih sasvim normalna pojava!\nRosengard i Prespa Birlik na terenu će se sastati večeras od 19 časova po našem vremenu u okviru 11. kola švedskog šampionata po imenu “Division 2 – Västra Götaland“. Domaćin se trenutno nalazi na 3. mestu na tabeli, dok se gost nalazi na poslednjoj, 14. poziciji, te je razumno zašto je kvota na pobedu domaće ekipe vrlo niska.\nKvota za tip “3+” iznosi 1.17, što po našem mišljenju nije vredno rizika, dok kvota za tip “4+” iznosi 1.55, a ovaj predlog je bio dobitan na 4 od poslednjih 5 međusobnih susreta, dok je za prolazak tipa i taj peti put falio svega gol.\n21.10.18 DIV Rosengard Prespa Birlik 4 : 0\n18.06.18 DIV Prespa Birlik Rosengard 4 : 2\n10.10.15 DIV Prespa Birlik Rosengard 1 : 2\n06.06.15 DIV Rosengard Prespa Birlik 0 : 3\n02.08.14 DIV Prespa Birlik Rosengard 3 : 1\nDivision 2 - Västra Götaland (Švedska)\nPrethodni tekstInformacije za kladioničare – 10. jun 2019.\nSledeći tekstČak tri zanimljive tradicije na susretima ova dva rivala!


RTS :: Poslanici glasanjem o setu zakona završavaju rad u ovom sazivu\nPolitika Poslanici glasanjem o setu zakona završavaju rad u ovom sazivu\nčetvrtak, 03. mar 2016, 13:26 -> 13:31\nU Skupštini Srbije počelo je izjašnjavanje poslanika o 10 tačaka dnevnog reda prve sednice redovnog zasedanja, čime će poslanici završiti rad u aktuelnom sazivu parlamenta.\nOčekuje se raspuštanje skupštine, s obzirom na najavu premijera Aleksandra Vučića da će predsedniku Tomislavu Nikoliću danas uputiti predlog za raspuštanje parlamenta, čime će se stvoriti uslovi za raspisivanje izbora.\nPoslanici će se izjasniti o Predlogu zakona o zaposlenima u autonomnim pokrajinama i jedinicama lokalne samouprave, Predlogu autentičnog tumačenja Zakona o privatizaciji, kao i setu kadrovskih odluka.\nMeđu njima su izbor sudija koji se prvi put biraju na sudijsku funkciju, koji je podneo Visoki savet sudstva, kao i razrešenje funkcije predsednika Prvog osnovnog suda u Beogradu, Prekršajnog suda u Kruševcu, Prekršajnog suda u Jagodini, koje je podneo skupštinski Odbor za pravosuđe, državnu upravu i lokalnu samoupravu.\nPoslanici treba da se izjasne i o odluci o razrešenju i imenovanju članova i zamenika članova Republičke izborne komisije, koji je podneo poslanik Zoran Babić, listi kandidata za izbor članova Saveta Regulatornog tela za elektronske medije, koje je podneo Odbor za kulturu i informisanje.\nTu je i Predlog odluke o izboru predsednika, zamenika predsednika i članova Upravnog odbora Regulatorne agencije za elektronske komunikacije i poštanske usluge, koji je podnela Vlada Srbije, i predlog odluke o prestanku funkcije člana Republičke komisije za zaštitu prava u postupcima javnih nabavki, koji je podneo Odbor za finansije, republički budžet i kontrolu trošenja javnih sredstava.


Menjanje postavki učesnika za Lync sastanke - Lync\nMenjanje postavki učesnika za Lync sastanke\nPodrazumevane opcije programa Lync prikladne su za male i neformalne sastanke sa saradnicima. Dobra je ideja promeniti postavke ako pozivate više od 10 do 15 osoba, želite da kontrolišete dozvole za sastanak ili ste pozvali osobe iz drugih preduzeća.\nAko koristite Outlook, možete da promenite opcije za sve Lync sastanke koje ste podesili tako što ćete izabrati stavku Novi Lync sastanak u Outlook kalendaru, kliknite na dugme Opcije sastanka na traci, a zatim izaberete opcije koje želite da koristite.\nSavet: Bez obzira na to da li koristite program Outlook, ako ste izlagač na sastanku, možete da promenite neke opcije za taj sastanak, na primer, da li je video omogućen i ko je izlagač, tako što ćete tokom sastanka kliknuti na ikonu osobe u prozoru sastanka i zatim upotrebiti opcije na karticama Učesnici i Radnje.\nSvaka osoba koja ima pristup vezi sastanka direktno se pridružuje sastanku.\nOve postavke primenjuju se samo na učesnike. Izlagači uvek mogu da dele zvuk i video tokom sastanka ako njihovi nalozi to podržavaju.\nAko vaš nalog dozvoljava kreiranje zahteva za sastanke koji uključuju detalje o pridruživanju pozivanjem (tj. ako podržavate konferencije u koje se uključuje pozivanjem), učesnici mogu da se pridruže sastanku pozivanjem preko telefona umesto da koriste audio sistem računara. Možete im pomoći da brzo pronađu lokalni broj i izbegnu troškove međugradskih poziva izborom oblasti iz koje će zvati većina osoba.\nAko se ne sećate PIN-a, u pozivu za sastanak kliknite na dugme Zatražite PIN i sledite uputstva na stranici da biste ga podesili ili ponovo dodelili.


Ognjen Colić panelista na Zimskom Vivaldi CFO & LEGAL forumu 2019 - Gecić Law\nIzuzetno nam je zadovoljstvo da najavimo učešće našeg starijeg advokata Ognjena Colića na Zimskom Vivaldi CFO & LEGAL forumu koji će se održati od 27. do 29. novembra 2019. na Mokroj Gori.\nForum će ove godine biti posvećen temama Finansijske i Pravne Sigurnosti, a predavači i panelisti različitih profila i industrijskih sektora, predstaviće neke od glavnih izazova i rizika sa kojima se kompanije suočavaju u okviru svog poslovanja.\nOgnjen Colić će učestvovati u završnoj panel diskusiji „Kako izbeći scenario balkanskog špijuna“ gde će zajedno sa drugim kolegama iz pravnog sektora izvesti neke od glavnih zaključaka o korporativnoj bezbednosti podataka. Ognjen Colić je stariji advokat u advokatskoj kancelariji Gecić Law u Beogradu gde predvodi tim za korporativno pravo / spajanja i preuzimanja. Poseduje više od deset godina iskustva u Srbiji i u regionu, gde je savetovao brojne vodeće međunarodne i lokalne kompanije. Ognjen se specijalizuje u oblastima energetike, infrastrukture i JPP, korporativnog prava / spajanja i preuzimanja i radnog prava.\nViše o Ognjenovom iskustvu možete pročitati ovde.


Evropom se širi PANIKA: Majmunske BOGINJE su na 400 kilometara od Srbije, napadaju uglavnom MUŠKARCE, a ovo su prvi simptomi – Srbijausrcu\nby admin May 22, 2022, 4:03 pm 1.2k Views\nU Španiji se prati osam muškaraca, za koje se veruje da su zaraženi ovim virusom, a svi su homoseksualne ili biseksualne orijentacije, kako prenose lokalni mediji. Većini je dijagnoza utvrđena na klinikama za polno prenosive bolesti u Madridu.\nU Portugaliji je pet muškaraca pozitivno na testu, a istražuje se još najmanje 15 slučajeva, saopštili su danas portugalski zdravstveni zvaničnici. Svi ovi slučajevi su muškarci i uglavnom su mladi, ali nije poznato kako su dobili virus.\nDo sada su slučajevi majmunskih boginja bili ograničeni na putnike i njihove rođake koji su se vraćali iz zapadne i centralne Afrike, gde je virus endemičan i gde se najčešće prenosi zbog direktnog kontakta sa zaraženim životinjima. Ali, stručnjaci se sada plaše da se virus širi van Afrike, nakon što je u proteklih dve nedelje, sedam Britanaca dobilo majmunske boginje.\nŠest muškaraca je zaraženo u Velikoj Britaniji, a većina nije povezana među sobom, što ukazuje na to da postoji još pacijenata sa ovom dijagnozom koji nisu otkriveni. Četiri pacijenata su gej ili biseksualni muškarci, a zvaničnici kažu da sve ukazuje na to da se virus širi seksualnim putem.\nDr Sajmon Klark, mikrobiolog sa Univerziteta u Redingu, rekao je da je sumnja da u Britaniji već postoji “desetine slučajeva”, ali da ipak ne veruje da će broj slučajeva preći 100 u celoj zemlji.